**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Учредяване възмездно право на пристрояване на гараж към съществуваща сграда в имот общинска собственост, находящ се в град Мартен, ул. „Генерал Радецки“ №15

**УВАЖАЕМИ ОБЩИНСКИ СЪВЕТНИЦИ,**

В Община Русе е постъпило Заявление вх. №ОИ-05-01/19.01.2024 г., от Тодорка Добрешкова – Колева за учредяване възмездно право на пристрояване за изграждане на гараж с размери 10,00 м /3,20 м. и застроена площ 32 кв. м., към съществуваща жилищна сграда, построена в общински поземлен имот с идентификатор 47336.501.1546 по КККР на град Мартен, ул. „Генерал Радецки“ № 15, представляващ (УПИ) IV-479, в кв. 91 по плана на град Мартен.

За имота е съставен Акт №11088/14.05.2024 г. за поправка на АЧОС №11043/03.04.2024 г., вписан под №73, том 10, Н.Д. 2026, ДВР 4004, вх. рег. №4101/08.04.2024 г. по описа на Службата по вписванията – град Русе

Съгласно НА №82/13.06.2023 г. за дарение на недвижим имот том III, рег. №4858, дело №414/2023 г. по описа на Адриана Филчева, с район на действие Районен съд Русе, вписана в регистъра на Нотариалната камара под №629, Тодорка Добрешкова – Колева е собственик на едноетажна, масивна жилищна сграда с идентификатор 63427.501.1546.1, към която се иска пристрояване на гаража.

Предоставена е Скица-предложение за издаване на виза за проектиране на гараж с размери 10,00/3,20 м, със ЗП = 32,00 кв. м., издадена от Гл. архитект на Община Русе.

Комисията по общинска собственост е разгледала преписката и с Протокол №6/ 17.06.2024 г. дава своето съгласие за учредяване възмездно право на пристрояване на гараж, с размери 10,00/3,20 м., със застроена площ 32,00 кв. м., към съществуваща жилищна сграда, построена в общински имот, представляващ (УПИ) IV-479, в кв. 91 по плана на град Мартен, предмет на АЧОС №11043/03.04.2024 г., и акт за поправка №11088/14.05.2024 г., след Решение на Общински съвет – Русе.

Пазарната стойност на отстъпеното право на пристрояване на гараж, определена от лицензиран оценител е в размер на 2 172,00 лева (две хиляди сто седемдесет и два лева).

Нормативната стойност на правото на строеж по Решение на Общински съвет – Русе е в размер на 188.00 лева (сто осемдесет и осем лева).

Данъчната оценка на описаното право на пристрояване, съгласно удостоверение №6806006547/27.08.2024 г. издадено от Дирекция МТД при Община Русе е в размер на 608,90 лева (шестстотин и осем лева и деветдесет стотинки).

Предложеното разпореждане не е включено в „Годишната програма за управление и разпореждане с имотите – общинска собственост в Община Русе през 2024 г.“

С оглед гореизложеното, и на основание чл. 63, ал. 1 от Правилника за организация и дейността на ОБС – Русе, неговите комисии и взаимодействието му с общинска администрация, предлагам на Общински съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, т. 8 от ЗМСМА, във връзка с чл. 38, ал. 2 и ал. 4 и чл. 41, ал. 2 от ЗОС, чл.26, ал. 1 т. 3 и чл. 42, ал. 2 от Наредба №1 на Общински съвет - Русе за общинска собственост и Протокол №6/17.06.2024 г. на Комисията по общинска собственост, Общинският съвет **реши:**

1. Допълва Годишната програма за управление и разпореждане с имоти общинска собственост през 2024 г. с учредяване възмездно право на пристрояване за изграждане на гараж с размери 10,00 м. / 3,20 м. и застроена площ 32 кв. м., с височина до 3,20 м., съобразно скица-предложение за издаване на виза за проектиране на Гл. архитект на Община Русе, към съществуваща жилищна сграда с идентификатор 47336.501.1546.1, построена в общински поземлен имот с идентификатор 47336.501.1546 по Кадастралната карта и кадастралните регистри на град Мартен, с адрес град Мартен, ул. „Генерал Радецки“ №15, предмет на Акт №11088/14.05.2024 г., за поправка на АЧОС №11043/03.04.2024 г. с прогнозен приход в размер на 2 172,00 лева (две хиляди сто седемдесет и два лева).
2. Дава съгласие за учредяване на възмездно право на пристрояване за изграждане на гараж с размери 10,00 м. / 3,20 м. и застроена площ 32,00 кв. м., с височина до 3,20 м. съобразно скица-предложение за виза за проектиране на Гл. архитект на Община Русе, към съществуваща жилищна сграда с идентификатор 47336.501.1546.1, построена в общински поземлен имот с идентификатор 47336.501.1546 по Кадастралната карта и кадастралните регистри на град Мартен, с адрес град Мартен, ул. „Генерал Радецки“ №15, предмет на Акт №11088/14.05.2024 г. за поправка на АЧОС №11043/03.04.2024 г., в полза на Тодорка Добрешкова – Колева, срещу заплащане на цена в размер на 2 172,00 лева (две хиляди сто седемдесет и два лева), без включени дължими данъци и такси, които се дължат от суперфициара.

З0% от приходите от учредяване на възмездно право на пристрояване да се използват за реализиране на дейностите по чл. 52, ал. 5, от Закона за местното самоуправление и местната администрация на територията на съответното населено място.

Решението подлежи на оспорване чрез Общински съвет – Русе пред Административен съд – Русе, по реда на АПК в 14- дневен срок от съобщаването му.

Приложения: Копие от Заявление вх. №ОИ-05-1/19.01.2024 г.; Копие АОС; Копие на скица на имота; Копие на Скица-предложение; Копие на експертна оценка; Копие на Удостоверение за данъчна оценка; Копие на Протокол №6/17.06.2024 г.; Копие на Нотариален акт №82/13.06.2023 г.

**ПЕНЧО МИЛКОВ**

*Кмет на Община Русе*