**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ЗЛАТОМИРА СТЕФАНОВА**

**ЗАМ.-КМЕТ НА ОБЩИНА РУСЕ**

**ЗА КМЕТ НА ОБЩИНА РУСЕ**

**/СЪГЛАСНО ЗАПОВЕД №РД-01-2641/02.09.2024 Г.**

**НА КМЕТА НА ОБЩИНА РУСЕ/**

**ОТНОСНО:** Провеждане на публичен търг с явно наддаване за отдаване под наем на част от сгрaда – публична общинска собственост

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи заявление с вх. №НО-01-21 от 25.06.2024 г. от Мирослав Красимиров Русев, управител на „Т-РЕКС ФИШ“ ЕООД, ЕИК: 203627795, относно наемане на част от имот – публична общинска собственост, находящ се в гр. Русе, ул. „Константин Иречек“ №16.

Предмет на заявителския интерес, респ. на настоящото предложение е отдаване под наем за срок от седем години, като детски образователен и парти център, на самостоятелен обект в сграда с идентификатор по КККР на гр. Русе 63427.2.597.1.3, със застроена площ 274,43 кв.м, с предназначение на самостоятелния обект - за обществено хранене, брой нива на обекта- едно, намиращ се в сграда-паметник на културата с идентификатор по КККР на гр. Русе 63427.2.597.1, в сутерена, разположена в поземлен имот с идентификатор по КККР на гр. Русе 63427.2.597, с административен адрес: гр. Русе, ул. „Константин Иречек“ №16, ет. -1, предмет на АПОС №7169/03.02.2014 г.

Съгласно чл. 14, ал. 7 от Закона за общинската собственост (ЗОС), свободни имоти - публична общинска собственост могат да се отдават под наем за срок до десет години чрез публичен търг или публично оповестен конкурс, след Решение на Общински съвет – Русе.

С оглед гореизложеното и на основание чл. 63, ал. 1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

На основание чл. 21, ал. 1, т. 8, във връзка с чл. 21, ал. 2, чл. 52, ал. 5, т. 2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1,т. 3,т. 12 и т. 17,чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок седем години, като детски образователен и парти център, на самостоятелен обект в сграда с идентификатор по КККР на гр. Русе 63427.2.597.1.3, със застроена площ 274,43 кв.м, с предназначение на самостоятелния обект - за обществено хранене, брой нива на обекта- едно, намиращ се в сграда-паметник на културата с идентификатор по КККР на гр. Русе 63427.2.597.1, в сутерена, разположена в поземлен имот с идентификатор по КККР на гр. Русе 63427.2.597, с административен адрес: гр. Русе, ул. „Константин Иречек“ №16, ет. -1, предмет на АПОС №7169/03.02.2014 г., с начална тръжна месечна наемна цена – **905,00 лв. (Деветстотин и пет лева) без ДДС.**

**Приложения**: 1. Копие на Заявление с вх. №НО-01-21 от 25.06.2024 г.;

2. Копие на АПОС №7169/03.02.2014 г.;

3. Копие на схема на самостоятелен обект в сграда.

Предложил,

**ЗЛАТОМИРА СТЕФАНОВА**

*За кмет на Община Русе*

*(съгл. Заповед №РД-01-2641/ 02.09.2024 г.*

*на Кмета на Община Русе)*