**ДО**

**ОБЩИНСКИ СЪВЕТ РУСЕ**

**ОТНОСНО**: Предоставяне на Информация за текущото изпълнение по бюджета, сметките за средства от Европейския съюз и сметките за чужди средства на Община Русе към 30.06.2024 г.

**УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,**

В изпълнение на разпоредбите на чл.137, ал.2 от Закона за публичните финанси и чл.35, ал.2 от Наредбата за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Русе, предоставям на Вашето внимание Информация за текущото изпълнение за първото шестмесечие на 2024 г.

ПРИЛОЖЕНИЕ:

1. Информация за текущото изпълнение за първото шестмесечие на 2024 г.
2. Сборен отчет за касово изпълнение на бюджета, сметките за средства от Европейския съюз и сметките за чужди средства /в лева и хил. лева/ към 30.06.2024 г.
3. Отчет на натуралните показатели на Община Русе към 30.06.2024 г.
4. Изпълнение на инвестиционната програма по бюджета, в едно със средства от ЕС към

30.06.2024 г.

**Вносител:**

**ПЕНЧО МИЛКОВ**

*Кмет на Община Русе*

**О Б Щ И Н А Р У С Е**

**ИНФОРМАЦИЯ**

**ЗА ИЗПЪЛНЕНИЕТО ПО БЮДЖЕТА НА ОБЩИНА РУСЕ**

**ЗА ПЪРВОТО ШЕСТМЕСЕЧИЕ НА 2024 ГОДИНА**

Настоящата информация се предоставя на Общински съвет Русе в изпълнение на чл.137, ал.2 от Закона за публичните финанси, чл.35, ал.2 от Наредбата за условията и реда за съставяне на бюджетната прогноза за местни дейности за следващите три години, съставяне, приемане, изпълнение и отчитане на бюджета на Община Русе.

Информацията съдържа данни за изпълнение на основните параметри в приходната и разходната част на сборния бюджет на Община Русе, за първото полугодие на 2024 г.

Бюджетът на Община Русе за 2024 година е приет с Решение № **119**, по протокол №5 от 16.02.2024 г. в размер на **274 525 444 лв**. в т.ч.: за държавни дейности 157 171 384 лв. и местни дейности 117 354 060 лв.

Уточненият годишен бюджет на общината към **30.06.2024** г. е: **292 061 771** лв., като увеличението спрямо първоначалния е с: 17 536 327 лв. Изпълнението към 30.06.2024 г. е в размер на **115 148 799 лв**. или 39,43 % и в абсолютна стойност *е по-високо, спрямо 30.06.2023 г.* с 26 238 813 лв. *За сравнение*: Към 30.06.2023г. общината имаше уточнени разчетни показатели в размер на 255 426 98 лв. и изпълнение: **88 909 986 лв**. /34,81%/

**Преходният остатък** от 2023 г. за 2024 г. е в общ размер на **62 236 264** лв., в това число за *държавни дейности* – **19 590 467** лв. и за *местни дейности* – **42 645 797** лв.

В него *са включени*: налични суми по валутни сметки на второстепенните разпоредители - в левова равностойност на 138 556 лв./§§8803 за проекти Еразъм/; възстановени суми от второстепенни разпоредители по сметка на Общината по §§88-03 - общо в размер на 202 033 лв.; налични средства по проекти на Община Русе- само в ПРБ по §§88-03, в размер на 712 649 лв.

**Към 01.01.2024 г. от** **целевите средства, получени от ЦБ** по сметката на Община Русе са налични следните суми***:***

***-получени по §§3113-предходни години*** за целеви капиталови разходи-остатък: **1 919 372 лв.**

***-получени по §§3113-2023г.*** за целеви капиталови разходи- остатък: **2 526 806** лв.

***-получени по §§3118-предходни години***: **5 091 480 лв.,** в това число: по ПМС 376/11.2021 и ФО-85/2021 за *изграждане на* ***буферен паркинг*** *до Дунав мост*- за капиталов разход-остатък: **2108450** лв.; с ПМС №41/2023 г. сумата, предоставена по ПМС 453/2021 г. за *възстановяване на инфраструктурата и годността на Летище – Русе*, в размер на **2 665 500** лв., като цяло е пренасочена *към капиталов обект „Спортна зала в СУ „Васил Левски“* и към 31.12.2023 г. е налична в пълен размер; за капиталови разходи за ремонт на *надлеза на бул. Тутракан* – **213 608** лв. и *надлеза на пътен възел М. Горки* - **103 922 лв**.

***-по §§3118-2023 г.:*** **общо 130 353** лв., в това число: Получени по ФО-75 от м.12.2023 г. за спорт и музика 63000 лв./за две училища и 5 читалища/; по ФО-80/2023 за пътни разходи за правоимащи болни- остатък : 175 лв.; ФО86/2023 за присъдена издръжка- остатък 53110 лв.; по ФО87/2023 за поддръжка и ремонт на военни паметници- налични:12028 лв.; по ФО-50/2023 г. за възстановяване на разходите за такса за ПОС-устройствата- остатък 2040лв.

-***получени по §§3128-държавни дейности:*** получените субсидии за вътрешноградски и междуградски превози, компенсации за безплатен превоз на ученици, компенсации за безплатни и намалени цени на пътуванията към 31.12.2023 г. по сметка на общината са налични 2 479 918,68 лв., като към 31.01.2024 г. не изразходваният остатък, в размер на 101 019,14 лв. е възстановен по сметка на ЦБ на 30.01.2024 г.

**От трансфери и други средства** от Министерства и ведомства към 01.01.2024 г. са налични следните суми:

-***Получени по §6101 през 2022 г.:*** от МРРБ за основен ремонт на четири улици: **1 430 007лв**. по Споразумителен протокол от 2022 г.

-***Получени по §6101 през 2023 г.:*** **общо 2 632 908 лв**., в това число: от МРРБ за основен ремонт на четири улици по Споразумителен протокол от м.12.2023 г.: 2 393 624 лв.; от ММС за Обследване и укрепване на аварирал физкултурен салон в ОУ "Иван Вазов"- остатък: 113 094 лв. ; от МС-Държавна агенция по безопасност на пътищата -118 670 лв. /възстановени през м.01.2024 г./; от МТСП-АСП за кризисен център за храна- 7520 лв., получени през м.12.2023 г.

Към 31.12.2023 г. *преходният остатък* от приходите от *такса битови отпадъци* в едно с отчисленията, възстановени от РИОСВ по чл.60 и 64 от ЗУО, с които се финансират дейностите от план-сметката по чл.66 от ЗМДТ, - е в размер на **2 100 351лв**.

*Преходният остатък за програма „Туризъм*“, финансирана с приходите от туристически данък е в размер на **104 553 лв**.

Преходният остатък от продажбата на апартаменти от жилищния фонд на общината, е **1 127 882 лв.**

В преходния остатък към 01.01.2024 г. е включена сумата **6 363 955** лв., представляваща сума с ограничено разпореждане, усвоена по кредита с Регионален фонд „Градско развитие“ и банка ДСК АД по сметка на общината в банка ДСК АД. През 2024 г. сумата ще се разходва за довършване на строителството на басейна в Младежки парк, съгласно сключения Анекс, като срокът за изразходване е до 09.10.2024 г.

**І. ИЗПЪЛНЕНИЕ НА ПРИХОДИТЕ**

ПРИХОДИ НА ОБЩИНА РУСЕ

Собствените приходи включват: приходите от имуществени и други данъци; приходи от местни такси, в размери определени от Общинския съвет; постъпления от продажба на общински нефинансови активи, приходи и доходи от собственост, приходи от глоби, санкции и неустойки, наказателни лихви, дарения и помощи от страната и чужбина и други неданъчни приходи с общински характер.

От 01.01.2014г., предвид закриване на извънбюджетните сметки за общинската приватизация, в общинските приходи се отчитат и постъпленията от приватизация. Постъпващите суми от приватизация на общинското участие в търговски дружества (сумите по чл. 10, ал. 1 и чл. 10а, ал. 3, т. 1 от Закона за приватизация и следприватизационен контрол - ЗПСК) се отчитат по §90-00 „Приватизация**.** Приходите от приватизация на общинско имущество по чл. 1, ал. 2, т. 6 от ЗПСК се отчитат по приходната бюджетна сметка на общината по § 40-00 ***„****Приходи от продажба на нефинансови активи“.*

В таблицата по-долу са представени сравнителни данни за изпълнението на собствените приходи по основни показатели, както спрямо уточнения план към **30.06.2024** г., така и спрямо отчета им, за същия период на 2023 г., а именно:

|  |  |  |  |  |  |  |
| --- | --- | --- | --- | --- | --- | --- |
| **ВИД ПРИХОД** | **НАЧАЛЕН**  **ПЛАН** | **УТОЧНЕН**  **ПЛАН** | **ОТЧЕТ**  **към 30.06.2024** | **процентно изпълнение спрямо уточнен годишен ПЛАН (к.3/к.2 %)** | **ОТЧЕТ**  **към**  **30.06.2023** | **Изменение спрямо 30.06.2023**  (к.3 - к.5) |
| **2024** | **2024** |
| 1 | 2a | 2 | **3** | 4 | 5 | 6 |
| **А. Собствени приходи ОБЩО:** | **56 611 684** | 56 676 024 | 40 398 566 | 71,27% | 32 196 771 | 8 201 795 |
| **І. Имуществени и други данъци, в т.ч.:** | **28 405 000** | 28 405 000 | 20 247 992 | 71,28% | 15 053 555 | 5 194 437 |
| **1. Патентен данък и данък таксиметрова дейност §103** | 387 000 | 387 000 | 116 073 | 29,99% | 207 284 | -91 211 |
| **2. Имуществени данъци** | 28 018 000 | 28 018 000 | 20 131 919 | 71,85% | 14 846 271 | 5 285 648 |
| Данък върху недвижимите имоти §1301 | 13 603 000 | 13 603 000 | 10 662 321 | 78,38% | 6 258 408 | 4 403 913 |
| Данък върху наследствата §1302 | 0 | 0 | 0 | 0,00% | 0 | 0 |
| Данък превозни средства §1303 | 8 500 000 | 8 500 000 | 5 803 818 | 68,28% | 5 510 081 | 293 737 |
| Данък придобиване на имущество §1304 | 5 800 000 | 5 800 000 | 3 614 423 | 62,32% | 3 030 615 | 583 808 |
| Туристически данък §1308 | 115 000 | 115 000 | 51 357 | 44,66% | 47 167 | 4 190 |
| **3.Други данъци §2000** |  | 0 | 0 | 0,00% | 0 | 0 |
| **ІІ. Неданъчни приходи в т.ч.:** | **28 206 684** | 28 271 024 | 20 150 574 | 71,27% | 17 143 216 | 3 007 358 |
| **1.Приходи и доходи от**  **собственост §2400** | 7 664 324 | 7 664 324 | 3 555 298 | 46,39% | 3 455 176 | 100 122 |
| нетни приходи от продажба на стоки, услуги и прод-я §2404 | 3 288 465 | 3 273 620 | 1 613 248 | 49,28% | 1 561 765 | 51 483 |
| от наеми на имущество §2405 | 2 927 657 | 2 942 502 | 1 466 691 | 49,85% | 1 548 410 | -81 719 |
| от наем на земя §2406 | 1 448 202 | 1 448 202 | 475 359 | 32,82% | 345 001 | 130 358 |
| от дивиденти §2407 | 0 | 0 | 0 | 0,00% | 0 | 0 |
| от лихви по предоставени заеми в страната и чужбина §2410 | 0 | 0 | 891 | 0,00% | 0 | 891 |
| Приходи от други лихви §2419 | 0 | 0 | 95 | 0,00% | 0 | 95 |
| **2.Държавни такси §2500** | 0 | 0 | 0 | 0,00% | 0 | 0 |
| **3.Общински такси §2700** | **17 343 083** | 17 343 083 | 11 873 845 | 68,46% | 10 812 713 | 1 061 132 |
| ***В това число:*** |  |  |  |  |  |  |
| за ползване детска млечна кухня §2702 /такса д. ясли до 01.04.2022/ | 125 000 | 125 000 | 47 703 | 38,16% | 64 331 | -16 628 |
| за ползване на домашен социален патронаж §2704 | 691 120 | 691 120 | 325 828 | 47,14% | 293 826 | 32 002 |
| за ползване на пазари и тържища §2705 | 706 000 | 706 000 | 392 855 | 55,65% | 362 005 | 30 850 |
| **за битови отпадъци §2707** | **14 688 000** | 14 688 000 | 10 229 303 | 69,64% | 9 012 301 | 1 217 002 |
| за ползване на общежития §2708 | 10 800 | 10 800 | 10 098 | 93,50% | 8 568 | 1 530 |
| за технически услуги §2710 | 650 000 | 650 000 | 289 285 | 44,51% | 377 686 | -88 401 |
| за администр. услуги §2711 | 375 000 | 375 000 | 157 092 | 41,89% | 171 432 | -14 340 |
| за откупуване на гробни места §2715 | 70 700 | 70 700 | 60 183 | 85,12% | 51 290 | 8 893 |
| за притежаване на куче §2717 | 3 500 | 3 500 | 3 125 | 89,29% | 2 732 | 393 |
| други общински такси §2729 | 22 963 | 22 963 | 358 373 | 1560,65% | 468 542 | -110 169 |
| **4.Глоби, санкции, неустойки, лихви, обезщетения §2800** | **1 170 160** | 1 170 160 | 736 776 | 62,96% | 546 991 | 189 785 |
| **5.Други приходи §3600** | **1 434 849** | 1 435 459 | 1 136 530 | 79,18% | 542 311 | 594 219 |
| **6. Внесени: ДДС и данък върху приходите §3700 /-/** | **-2 092 062** | -2 092 102 | -1 096 532 | 52,41% | -1 344 143 | 247 611 |
| **7.Постъпления от продажба на нефинансови активи §4000** | **2 590 000** | 2 590 000 | 3 831 760 | 147,94% | 2 961 233 | 870 527 |
| **8.Приходи от концесии §4100** | **70 130** | 70 130 | 37 244 | 53,11% | 106 359 | -69 115 |
| **9.Помощи, дарения - от**  **страната §4500** | **26 200** | 89 970 | 75 653 | 84,09% | 44 149 | 31 504 |
| **10.Помощи, дарения - от чужбина §4600** | **0** | 0 | 0 | 0,00% | 18 427 | -18 427 |

Видно от представените в данни, **изпълнението на** **собствените приходи** към 30.06.2024 г., спрямо плановите показатели е 71,27%, а в абсолютна стойност е с 8 201 795 лв. по-високо, спрямо изпълнението за същия период на 2023 г.

Изпълнението *на имуществените и други данъци като цяло* е 71,28 %, и е с 5 194 437 лв. по-високо, спрямо същия период на миналата година.

Изпълнението на *приходите от патентен данък* и *данък върху таксиметровия превоз* е 29,99% и спрямо 2023 г. е по-ниско с 91 211 лв. Изпълнението на приходите *само от патентен данък* е 78 357 лв., при план 137 000 лв., или 57,19%, а при приходите от *данък върху таксиметровия прево*з при план 250 000 лв. е: 37 716 лв. или 15,08%. *За сравнение: Спрямо 30.06.2023 г.* изпълнението на *приходите от патентен данък* е по-ниско с 3 794 лв., а изпълнението *данък върху таксиметровия превоз е по-ниско с 87 417 лв.*

Анализът на изпълнението на приходите от *патентен данък* показва, че е налице тенденция фирмите, облагани с него да намаляват, поради самите изисквания в закона към настоящия момент, а именно: за да бъдат облагани фирмите по този ред, трябва едновременно да са изпълнени условията: дейността да е патентна; да се извършва от физическо лице или ЕТ; и същото да не е регистрирано по закона за ДДС.

Изпълнението на *приходите от имуществени данъци* е 71,85%, и е със 5 285 648 лв. по-високо спрямо същия период на 2023 г.

Като абсолютна стойност най-високо е изпълнението на приходите от *данък върху недвижимите имоти и данъка върху превозните средства, както следва:*

* При *данък върху недвижимите имоти:* 10 662 321 лв., като спрямо 30.06.2023 г. е по-високо с 4 403 913 лв., а като процент спрямо плана изпълнението е 78,38%.
* При *данъка върху превозните средства:* 5 803 818 лв., като увеличението спрямо 30.06.2023г. е със 293 737 лв., а като процент спрямо плана е 68,28%.

Приходите *от данък върху придобиване на имущество* са изпълнени 62,32 %, а в абсолютна стойност изпълнението е по-високо спрямо същия период на 2023 г. с 583 808 лв.

Приходите от *туристически данък* са изпълнени 44,66% и в абсолютна стойност спрямо предходната година изпълнението е по-високо с 4190 лв. Средствата по този показател са целеви и са насочени за покриване на разходите по Програма „Туризъм“ на община Русе.

Изпълнението на ***неданъчните приходи*** спрямо 30.06.2023 г. е по-високо с 3 007 358 лв. Като процент, спрямо плановите показатели е 71,27%. Увеличението в изпълнението на неданъчните приходи през 2023 г. се дължи на по-високите постъпления от такса битови отпадъци /§§2707/ за периода.

Част от неданъчните приходи са п*риходите и доходите от собственост,* при които изпълнението в абсолютна стойност, спрямо 30.06.2023 г. е по-високо със 100 122 лв., а като процент е 46,39%.

В тая подгрупа, изпълнението по отделни показатели е следното: при *приходите от продажба на стоки, услуги и продукция* е 49,28 %, при *приходите от наеми на имущество* – 49,85 %., при *приходите от наем на земя* – 32,82 %. В постъпленията от наем на земя са включени и постъпилите суми за наем на полски пътища в размер на 216 235,07 лв.

Изпълнението на *приходите от общински такси* е 68,46 %, като спрямо предходната година е по-високо в абсолютна стойност е със 1 061 132 лв.

От групата на *приходите от общински такси* е налице **намаление**, спрямо същия период на миналата година по следните показатели:

* с 16 628 лв. – за *приходите от продажба на купони в детска млечна кухня*, при 38,16 % изпълнение.
* с 14 340 лв. – за *приходите от такси за административни услуги*, при 41,89 % изпълнение.
* с 88 401 лв. – за *приходите от такси за технически услуги*, при 44,51 % изпълнение.
* със 110 169 лв. - за приходите от *други общински такси*. В състава на *другите общински такси* се отчитат, както следва: събрани *такси за удостоверения и разрешителни-* 64 789,77лв.; събрани от физически лица и фирми суми за отчисления по чл.60 от ЗУО – 115 716,39 лв. и по чл.64 от ЗУО – 177 446,70 лв., и такси за стикери– 420,48 лв. Приходите от фирми и граждани по чл.60 и 64 от ЗУО, възстановяват разходите на Общината за платените отчисления към РИОСВ по §§9336/-/.

Приходите от такси за административни и технически услуги зависят от нуждите на гражданите, предвид което нямат постоянен характер и трудно могат да бъдат точно планирани.

От групата на *приходите от общински такси* е налице **увеличение**, спрямо същия период на миналата година по следните показатели:

* с 1 217 002 лв. – *приходи от такса битови отпадъци*, при 69,64 % изпълнение. Приходите от ТБО са с целеви характер и с тях се финансират разходите в дейност 623 „Чистота“ и дейност 627 „Дейности по управление на отпадъците“.
* с 30 850 лв*. – за приходите за ползване на пазари и тържища,* при 55,65 % изпълнение.
* с 32 002 лв*. – за приходите от такси за ползване на домашен социален патронаж*, при 47,14 % изпълнение, като следва да се отбележи, че в последните години значително се увеличи търсенето на тази социална услуга.

Изпълнението на *приходите от глоби, санкции, наказателни лихви и неустойки е 62,96%,* а в абсолютна стойност е по-високо от предходната година със 189 785 лв. В общата сума са включени: 410 596 лв. *наказателни лихви за данъци и ТБО*, отразени по §§2809; и 326174 лв. *глоби, санкции, неустойки, наказателни лихви, обезщетения и начети,* отразенипо §§2802.

В сумите по§§2809 са включени наказателни лихви, както следва: за патентен данък; за данък върху таксиметровите превози; за данък недвижими имоти; за данък върху превозните средства; за данък върху придобиване на имущество; за туристически данък; за пътен данък и за такса битови отпадъци. ***По §§2802*** са отразени глоби наложени от СЗ „ИООРС“, в размер на 133 659,61 лв.; сума в размер на 81 663,4лв. по Споразумителен протокол с Топлофикация Русе АД за прихващане ва взаимни ликвидни и изискуеми задължения по съдебни решения №369/20.12.2021 г. на РРС, №90/04.07.2022 г. на ВТАС, №47/25.01.2024 г. на ВКС срещу задължения по фактури за топлинна енергия за обекти на община Русе; получени 80% от наложени и платени глоби от РИОСВ, в размер на 8 488лв; наложени глоби от „Защита на потребителите“, в размер на 1434 лв. и др.

В състава на „*другите приходи“* /§3600/ влизат: приходите от *застрахователни обезщетения*, отчитани по **§§3612**, общо в размер на 165 780 лв.; *другите неданъчни приходи*, отчитани по **§§3619**, размер на 898 284 лв., в т.ч.: приходи от предаване на амбалажи, вторични суровини и брак; приходи от нотариални такси; категоризации; продажба на документация за ЗОП и приватизация; приходи от внесени разноски за юрисконсултски възнаграждения по спечелени дела и др. В приходите от предаване на амбалажи, вторични суровини и брак е включена сума в размер на 309 085 лв. представляваща приход от предадени за скраб отпадъци от ремонта на контактната мрежа на тролеите. В §§3619 са отчетени и приходите, събирани от ОП „Паркстрой“ от продажба на маркирана стояща дървесина на корен, които към 30.06.2024 г. са в размер на 107 324,84 лв. и увеличението спрямо същия период но 2023 г. по този показател е с 57 783,28 лв.

Изпълнението на *приходите от концесии /§4100/* е в размер на 37 244 лв. или 53.11 %, като спрямо 30.06.2023 г. е по-ниско с 69 115 лв., което произтича от прекратяване предсрочно на концесията на спирките, от която основно бяха постъпленията по този параграф. По концесионери приходите са: от концесията с Порт Пристис – 36 493,74 лв.; от концесията на стадион „Дунав“- 0лв.; други /от концесия на подлези/- 750 лв. Предвид прекратяване на договорите за концесия на спирките през 2023 г., не би могло да се очаква съществено увеличение на приходите по този показател през следващите години.

Като цяло изпълнението на *приходите от продажба на нефинансови активи /§40*/ е изпълнено 147,94% и е в размер на 3 831 760 лв. Спрямо предходната година е налице увеличение с 870 527 лв. Тук се отчитат постъпленията от:

* *приходи от продажба на сгради*/§§4022/: 887 414лв., в това число: от продажба по линия на Приватизацията- 456 260 лв., при 433 261лв. към 30.06.2023 г.; продажба на апартаменти от жилищния фонд по Решение на Общинския съвет – 201 294 лв.; продажба на сгради – 229 860 лв. Съгласно чл.37а от Наредба №6 на Общински съвет Русе за условията и реда за установяване на жилищни нужди, настаняване под наем и разпореждане с жилища общинска собственост, средствата, получени от продажбата на общински жилища се разходват при спазване на изискванията на чл. 127, ал.2 от Закона за публичните финанси, като не по-малко от 80 % са за ремонт на общински жилища и/или придобиване на недвижими имоти.
* *продажба на нематериални активи*/§§4030/: 677 495,24 лв. Тук се отчитат приходите от: отстъпеното право на строеж; правото на прокарване; право на пристрояване и право на надстрояване. Като цяло приходите от продажба на нематериални активи не могат да се прогнозират точно, тъй като зависят от заявените желания на граждани и фирми. В постъпленията по този параграф е включена сумата в размер на 589 934,04 от ТИР ПАРКИНГ ЕООД за отстъпеното право на буферния паркинг.
* *Приходи от продажба на земя*/§§4040/: общ размер 2 128 032,38 лв., в това число земя-УПИ – 2 030 248,48 лв.; по линия на Приватизация: 0 лв. и земя – не УПИ: 127 783,90 лв. Спрямо 30.06.2023 г. изпълнението по този показател е по-високо в абсолютна стойност с 708904,50 лв. В продажбите на земя-УПИ са включени постъпления по сделка с УМБАЛ „МЕДИКА РУСЕ“ на стойност 1 779 600 лв.

Видно от изложеното изпълнението на данъчните приходи по ЗМДТ и приходите от такса смет към 30.06.2024 е над средния процент за второ тримесечието /50%/, което се дължи както на предприетите действия от Общинска администрация, в това число и от *Дирекция „Местни данъци и такси*“, свързани със увеличаване на събираемостта на приходите, така и от обстоятелството, че голяма част от фирмите и гражданите заплащат дължимите местни данъци с 5% отстъпка до края на месец април.

Просрочените вземанияна Община Русе към  **30.06.2024 г**. са в общ размер  **1 890 662,02 лв.**

|  |  |
| --- | --- |
| **1. От приватизация** | **9 000,00** |
| **2.Просрочени публични общински вземания –** | **15 062,90** |
| *в т. ч.* |  |
| ·        наказателни постановления | 3 400,00 |
| ·        такси детски ясли | 171,70 |
| такси социални жилища /ОП ОТСЖ/ | 11 022,16 |
| ·        такси ОССД – Домашен социален патронаж | 469,04 |
| **3.Просрочени вземания от концесии и наеми, в т.ч.:** | **1 144 240,72** |
| наеми в учебни заведения | 26 999,00 |
| ОП „Спортни имоти” наеми | 198 422,74 |
| Наеми община | 567 927,63 |
| Присъдени вземания за наеми | 296 396,23 |
| ОП Паркстрой | 14 695,92 |
| ОП „Управление на общински имоти“ /ОП УОбИ | 39 799,20 |
| **4**. **Просрочени вземания от клиенти** | **722 358,40** |
| ОП „Спортни имоти” други вземания | 1 474,50 |
| ОП Русе арт | 23 642,14 |
| Вземания по съдебни спорове | 16 258,22 |
| Вземания от лихви по наеми | 430 293,50 |
| Пристанищни такси/ услуги | 29 062,00 |
| Вземания за консумативи в ОП „Обществена трапезария и социални жилища“ | 23 527,80 |
| Вземания от наематели за консумативи | 198 100,24 |

*По дейности – местни и държавни* – разпределението на просрочените вземания е както следва: за държавни дейности 26 999,00 лв. и за местни дейности 1 863 663,02 лв.

Спрямо ***31.12.2023 г****.* е налице увеличение на просрочените задължения с 89 983,50 лв. /от 1 800 678,52 лв. на 1 890 662,02 лв./, в т.ч.: при публичните общински вземания: увеличение с 4 288,77 лв.; при просрочените вземания от клиенти: увеличение с 129 747,54 лв.; при вземанията по концесии и наеми: намаление с 44 052,81 лв.

Спрямо отчетен период **месец май 2024** г. е налице: *намаление* на просрочените вземания при вземанията по договори за наем в Общината с 41 527,28 лв.; при вземанията за консумативи в Общината: със 7 990,39 лв.; и при вземанията в ОП „Русе арт“: с 3 331,59 лв. и др.; и у*величение* на просрочените вземания: при вземанията за такси за социални жилища в ОП “Обществена трапезария и социални жилища“ /ОП ОТСЖ/: с 556,59 лв.; при вземанията за консумативи в ОП ОТСЖ: с 715,36; при вземанията за лихви по договори за наем: с  6 757,21 лв.; при вземанията по договори за наем в учебните заведения: с 1 186,00 лв.; при вземанията за пристанищни такси и услуги: с 24 786,00лв. и др. Като цяло просрочените вземания по тези показатели имат текущ характер.

Вземанията, свързани с наказателни постановления (НП) са във връзка със съставените от служителите от администрацията актове за нарушения по Закона за защита на потребителите. Вземанията по наложените, но неплатени глоби по НП са в размер на 3 400 лв. Като цяло тези вземания са събираеми и за тях текущо се предприемат мерки при несвоевременно погасяване на наложените санкции от длъжника, преписките да се изпращат на НАП или съдия изпълнител за действия по събирането им.

Част от мерките, свързани с просрочените вземания по договори за наем на Общината, консумативи на наематели и лихви по наеми, са: изготвяне на споразумения за разсрочване на задълженията към Общината, при което въпреки закъсненията, текущо постъпват плащания. Вземанията за такси и консумативи за социалните жилища са отскоро натрупани, но като цяло събираемостта им ще е затруднена предвид лицата настанени в тях- предимно социално слаби лица, на които освен социални жилища се предоставят и социални услуги. За преписките по присъдените вземания за наеми и други присъдени вземания периодично се търси съдействие от отдел „Правно и нормативно обслужване“ за становище по компетентност относно събираемостта на вземанията.

Предвид това, че за частните вземания (каквито се явяват вземанията по договори за наем и консумативи) давността не се прилага служебно, то към настоящия момент не са налице основания за отписването им.

Видно от изложеното, продължава тенденцията за по-високи стойности на просрочените вземания, като причините за това са комплексни и са в следствие на: войната в Украйна; увеличените цени на електроенергията, газта, горивата и др. Предвид сложната и непредвидима ситуация, както в международен план, така и вътрешната политическа обстановка, може да се предположи, че и за напред събираемостта на просрочените вземания ще е затруднена.

ПРИХОДИ ОТ РЕПУБЛИКАНСКИЯ БЮДЖЕТ

Средствата за делегираните от държавата дейности, обща изравнителна субсидия и другите целеви трансфери към **30.06.2024** г. са постъпвали регулярно по сметката на Община Русе, съгласно Закона за бюджета на Република България за 2024 г.

*Взаимоотношенията с централния бюджет (ЦБ) са представени в следната таблица* :

|  |  |  |  |
| --- | --- | --- | --- |
|  | **Уточнен план към 30.06.2024 г.** | **Изпълнение към 30.06.2024 г.** | Изпълнение към 30.06.2023 г. |
| **ІІІ. Взаимоотношения с ЦБ § 3100** | **158 323 767** | **88 077 173** | **70 624 469** |
| 1. Обща субсидия и други трансфери за държавни дейности от ЦБ за общини **-§§ 3111** | 140 670 472 | 78 950 278 | 62 495 054 |
| 2. Обща изравнителна субсидия и други трансфери за местни дейности от ЦБ за общини- **§§ 3112** | 7 796 500 | 5 221 101 | 5 222 151 |
| 3. Получени от общини целеви трансфери (субсидии) от ЦБ за капиталови разходи- **§§ 3113** | 3 457 400 | 91 189 | 23 981 |
| 4. Получени от общини целеви трансфери (субвенции) от ЦБ чрез кодовете в СЕБРА 488 001 ххх-х - **§§ 3118** | 3 799 894 | 2 457 920 | 1 247 761 |
| 5. Получени от общини целеви трансфери (субсидии) от ЦБ чрез кодове в СЕБРА 488 002 ххх-х- **§§ 3128** | 2 599 501 | 1 790 347 | 1 720 478 |
| 6. Възстановени трансфери за ЦБ §§ 31 20 | **0** | **-433 662** | -84 956 |

В средствата получени чрез кодовете в СЕБРА по отчетни данни са включени: **по §§3128** получените субсидии за вътрешноградски и междуградски превози, компенсации за безплатен превоз на ученици, компенсации за безплатни и намалени цени на пътуванията; **по §§3118** –*в държавни дейности:* получените суми са: 48630 лв.- получени по ФО-15/2024 г.; 496 302 лв.- получени ежемесечно като 1/12 част по чл.56 от ЗДБРБ; 885 777,23 лв.- получени за разплащане по Национална програма на МОН за изграждане на нова детска градина в централна градска част /ДГ „Радост“/.

Възстановената по **§§3120 /-/** сума в размер на **433 662** лв. представлява: неусвоена транспортна субсидия от 2023 г. по §§3128 /основно от сумите за транспорт на ученици и компенсации за ветерани/ в размер на **101 019,14** лв.; възстановени суми – не изразходени от получените по §§3118 по ФО-87/2023 г. за ремонт на войнишки паметници, в размер на **13** лв.; за обект ремонт на *надлез на ЖП линия Русе-Варна на бул. Тутракан* – получени по §§3118/2022г./: **213 608** лв. и получени по §§3113/2023г./: **8700 л**в.; за обект *надлез на пътен възел М. Горки-Охлюва* – получени по §§3118/2022 г./: **103 922 лв.** иполучени по §§3113/2023г./: **6400 л**в.

**ІІ. ИЗПЪЛНЕНИЕ НА РАЗХОДИТЕ:**

Общото изпълнениена разходите **към 30.06.2024** г. е в размер на **115 148 799 лв.,** при уточнен годишен бюджет **292 061 771** **лв.,** а като процент е39,43 %.Спрямо 30.06.2023 г. е налице *увеличение* в абсолютна стойност с 26 238 813 лв.По дейности изпълнението на разходите е следното:

- за държавни дейности - 45,95 %, при план 172 903 432 лв. и отчет 79 434 566 лв.

- за местни дейности - 31,13 %, при план 104 801 370 лв. и отчет 32 628 340 лв.

- за дофинансиране - 21,49 %, при план 14 356 969 лв. и отчет 3 085 893 лв.

Общото изпълнението на *местни дейности и дофинансиране*, които се финансират от собствените приходи на Общината и от общата изравнителна субсидия и други трансфери за местни дейности от ЦБ е 29,97% и е в размер на 35 714 233 лв. Делът им в общото изпълнение на разходите /115 148 799 лв./ е 31,02 %.

Относителният дял на отчетените разходипо дейности, спрямо общия размер на отчетените разходи 115 148 799 лв.,е както следва: за държавни дейности е 68,98 %; за местни дейности е 28,34 %; за местни-дофинансиране е 2,68 %.

***Към 30.06.2024 г. община Русе няма просрочени задължения***.

Бюджетните разходи са извършвани съобразно нормативната уредба и решенията на Общинския съвет, а отчитането им съгласно Единната бюджетна класификация и Сметкоплана на бюджетните предприятия и по обобщени показатели има следния вид:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  | **Първоначален год. ПЛАН 2024г** | | **Уточнен ПЛАН РАЗХОДИ към 30.06.2024 г.** | | | | **Отчет РАЗХОДИ към 30.06.2024 г.** | | | | **ОТЧЕТ 30.06.2023 г** |
| ***§*** | ***Наименование***  ***На параграфите*** | | |  | **Уточнен разчет**  **Общо** | **държавни дейности** | **местни дейности** | **дофинансиране** | **държавни дейности - *ОТЧЕТ*** | **местни дейности - *ОТЧЕТ*** | **Доф.нсиране - *ОТЧЕТ*** | **ОТЧЕТ 30.06.2024 г.**  **ОБЩО** |  |
|  | | | **(1)** | | (2) | (3) | (4) | (5) | (6) | (7) | **(8)** | **(9)** | **(9а)** |
| 01-00 | Заплати и възн-я за персонала, нает по тр. и служ.прав. | | | 101 522 054 | 102 192 441 | 88 206 507 | 9 751 430 | 4 234 504 | 39 296 548 | 4 430 451 | 1 844 058 | 45 571 057 | 36 331 692 | |
| 02-00 | Др.възн-я и плащания за персонала | | | 3 852 677 | 15 396 557 | 12 961 139 | 1 615 148 | 820 270 | 9 762 202 | 880 272 | 259 517 | 10 901 991 | 7 835 659 | |
| 05-00 | Задълж. Осиг.вноски от работ-и | | | 21 643 100 | 23 674 957 | 20 632 322 | 2 101 954 | 940 681 | 10 208 670 | 957 216 | 420 246 | 11 586 132 | 9 175 007 | |
| **10-00** | **Издръжка** | | | **93 632 707** | **92 539 756** | **42 120 173** | **46 909 041** | **3 510 542** | **15 055 062** | **16 254 818** | **341 186** | **31 651 066** | **27 988 401** | |
| 19-00 | Платени данъци, такси и адм.санкции | | | 752 777 | 1 004 335 | 37 551 | 963 984 | 2 800 | 13 233 | 936 377 | 969 | 950 579 | 761 164 | |
| 22-00 | Р-и за лихви по заеми от страната | | | 1 164 989 | 1 114 989 | 0 | 1 114 989 | 0 | 0 | 351 515 | 0 | 351 515 | 40 446 | |
| 29-00 | Др. р-ди за лихви | | | 69 852 | 189 533 | 0 | 189 533 | 0 | 0 | 115 057 | 0 | 115 057 | 9 825 | |
| 40-00 | Стипендии | | | 460 031 | 477 078 | 451 887 | 25 191 | 0 | 251 082 | 9 360 | 0 | 260 442 | 250 421 | |
| 42-00 | Тек.трансфери, обезщ-я и помощи за домак. | | | 1 256 780 | 2 153 447 | 1 928 167 | 225 280 | 0 | 1 584 907 | 23 780 | 0 | 1 608 687 | 689 830 | |
| 43-00 | Субс. и др. тек.трансф. за нефин.пр-я | | | 2 313 885 | 3 467 405 | 2 585 405 | 882 000 | 0 | 2 229 460 | 314 422 | 0 | 2 543 882 | 1 666 850 | |
| 45-00 | Субс. и други тек. Трансф. за юрид. лица с нестоп. цел | | | 1 636 502 | 1 946 128 | 1 288 930 | 477 885 | 179 313 | 706 245 | 326 454 | 5 550 | 1 038 249 | 855 957 | |
| 46-00 | Р-ди за чл. внос и участие в нетърг.орг. и дейности | | | 96 797 | 97 817 | 1 020 | 94 797 | 2 000 | 806 | 94 514 | 235 | 95 555 | 81 239 | |
| 49-00 | Предоставени текущи и капиталови трансфери за чужбина | | | 0 | 0 | 0 | 0 | 0 | 0 | 0 | 0 | 0 | 10 000 | |
| **Всичко текущи разходи** | | | | **228 402 151** | **244 254 443** | **170 213 101** | **64 351 232** | **9 690 110** | **79 108 215** | **24 694 236** | **2 871 761** | **106 674 212** | **85 696 491** | |
| 51-00 | Основен ремонт на ДМА | | | 20 823 431 | 22 395 317 | 939 982 | 20 830 872 | 624 463 | 85 674 | 1 568 700 | 101 667 | 1 756 041 | 1 086 461 | |
| 52-00 | Придобиване на ДМА | | | 17 670 151 | 18 538 980 | 1 716 849 | 12 779 735 | 4 042 396 | 213 677 | 4 539 985 | 112 465 | 4 866 127 | 2 116 054 | |
| 53-00 | Придобиване на нематер.  дълготрайни активи | | | 250 756 | 259 516 | 33 500 | 226 016 | 0 | 27 000 | 55 300 | 0 | 82 300 | 10 980 | |
| 54-00 | придобиване на земя | | |  | 0 | 0 | 0 | 0 |  | 0 | 0 | 0 | 0 | |
| 55-00 | Капиталови трансфери | | | 6 456 955 | 6 456 955 | 0 | 6 456 955 | 0 | 0 | 1 770 119 | 0 | 1 770 119 | 0 | |
| **Всичко капиталови разходи** | | | | **45 201 293** | **47 650 768** | **2 690 331** | **40 293 578** | **4 666 859** | **326 351** | **7 934 104** | **214 132** | **8 474 587** | **3 213 495** | |
| *00-98* | ***Резерв*** | | | **922 000** | 156 560 | 0 | 156 560 | 0 | 0 | 0 | 0 | 0 | 0 | |
| ***ВСИЧКО РАЗХОДИ*** | | | | **274 525 444** | **292 061 771** | **172 903 432** | **104 801 370** | **14 356 969** | **79 434 566** | **32 628 340** | **3 085 893** | **115 148 799** | **88 909 986** | |

Видно от представената таблица:

Към 30.06.2024 г. *разходите за възнаграждения* /§01-00 и §02-00/ са нарастнали, спрямо 30.06.2023 г. в абсолютна стойност със 12 305 697 лв. Делът им в общите разходи за периода е 49,04%, а към същия период на 2023 г. е бил 49,68 %.

*Разходите за осигуровки* за сметка на работодателя /§05-00/ към 30.06.2024 г. са нарастнали, спрямо полугодието на 2023 г. с 2 411 125 лв. Делът им в общите разходи за отчетния период е 10,06%, а към 30.06.2023 г. е бил 10,32%.

Общото увеличение на *разходите за възнаграждения и осигуровки* /§01, §02 и §05/ спрямо 30.06.2023 г. е с 14 716 822 лв. и се дължи, както на увеличението на минималната работна заплата за страната, така и на увеличение на възнагражденията на служителите *в държавно делегираните дейности – училища, детски градини, социални и здравни дейности.* Общо разходите за възнаграждения и осигуровки към 30.06.2024 г. са 68 059 180 лв. и делът им в общите разходи за периода е 59,10%. Във функция ІІІ. „*Образование*“, където се отчитат разходите в детски градини и училища, *разходите за възнаграждения и осигуровки са* 36 902 081 лв. *Делът им в общите разходи на Общината като цяло* /115 148 799лв./ е: 32.05%; а *делът им в общите разходите за възнаграждения и осигуровки на Общината като цяло* е: 54,22%.

Във функция I*„Общодържавни служби*“/вкл.: общинска администрация и Общински съвет/ за отчетния период *разходите за възнаграждения и осигуровки са в размер на 4 637 401 лв.*, като делът им в общите разходи на Общината като цяло е: 4,02%; а делът им в общите разходите за възнаграждения и осигуровки на Общината като цяло е: 6,81%.

*Разходите за лихви /§§22-00 и §§29-00/*, са се увеличили като цяло с 416 301 лв., спрямо полугодието на 2023г. /от 50 271 лв. към 30.06.2023 г. на 466 572 лв. за полугодието на 2024 г./. Увеличението произтича от това, че към 31.12.2023 г. беше усвоен изцяло и кредитът към банка ДСК и РФГР в размер на 12 млн. лв.

*Разходите за текущи трансфери*, обезщетения, помощи за домакинства и субсидии /§42-00, §43-00 и §45-00/ са се увеличили като цяло с 1 978 181 лв., спрямо полугодието на 2023г. Делът им в общите разходи по бюджета за отчетния период на 2024 г. е: 4,51%, а към 30.06.2023 г. е бил 3,61%.

*За данъци, такси и други административни санкции* /§19-00/ към 30.06.2024 г. са платени в повече 189 415 лв., спрямо същия период на 2023 г.

*Разходите за членски внос* /§46-00/ за полугодието на 2024 г. са в размер на 95 555 лв. и са се увеличили спрямо 2023 г. със 14 316 лв. Увеличението се дължи на промяна в показателите във формулите, по които се изчислява членския внос на различните организации. Това е лимитиран разход, който обикновено се плаща в началото на годината.

*Разходите за издръжка* /§10-00/ към 30.06.2024 г., са 31 651 066 лв. и спрямо същия период на 2023 г. в абсолютна стойност са се увеличили **с 3 662 665 лв**. Делът им в общите разходи за отчетния период е 27,48%, а за предходната година е бил 31,47%.

*Увеличението* на *разходите за издръжка* към 30.06.2024 г. основно се дължи на по-високите *разходи за външни услуги* §§10-20: с 4 077 425 лв.; *за обезщетения по съдебни дела* §§10-92: с 690 683 лв.; *за материали* §§10-15: с 438 981 лв. и *за храна* §§10-11: с 212 960 лв.

Като цяло за полугодието на 2024 ***текущите разходи*** са се увеличили спрямо 30.06.2023 г. с 20 977 721 лв., като делът им в  *общите разходи* е: 92,64 %, а към 30.06.2023 е бил 96,39%. Увеличението на *текущите разходи* произтича основно от увеличението на *разходите за възнаграждения и осигуровки* /§01, §02 и §05/ и от увеличението на *разходите за издръжка/§10/.*

Изпълнението *на* ***капиталовит****е разходи в* отчетна група „Бюджет*“*  към 30.06.2024 г., същия период на 2023 г. е по-високо с 5 261 092 лв. и е в размер на 8 474 587 лв. Делът им в  *общите разходи* е: 7,36 %., а за същия период на 2023 г. е бил 3,61 %.

***Изпълнението на разходите по функции по бюджета,*** като цяло /държавни дейности, местни дейности и дофинансиране/ е отразено в следната таблица:

|  |  |  |  |  |
| --- | --- | --- | --- | --- |
| ФУНКЦИИ ПО БЮДЖЕТА | **ПЛАН 30.06.2024** | **ОТЧЕТ 30.06.2024** | % | ОТЧЕТ 30.06.2023 |
|  |
| І. Общи държавни служби | 19 707 992 | **8 927 122** | 45,30 | 7 101 004 |
| II. Отбрана и сигурност | 6 822 279 | **1 971 076** | 28,89 | 1 207 999 |
| ІІІ. Образование | 104 725 739 | **45 324 679** | 43,28 | 35 767 525 |
| ІV. Здравеопазване | 11 763 742 | **5 389 927** | 45,82 | 4 759 909 |
| V. Социално осигуряване, подпомагане и грижи | 46 794 880 | **22 821 415** | 48,77 | 15 930 590 |
| VІ. Жилищно строителство, БКС и опазване на околната среда | 69 355 405 | **17 911 183** | 25,83 | 15 329 618 |
| VІІ. Култура, религиозни дейности и почивно дело | 20 190 335 | **6 945 813** | 34,40 | 3 834 971 |
| VІІІ. Икономически дейности и услуги | 11 203 213 | **5 385 239** | 48,07 | 4 919 546 |
| ІХ. Разходи некласифицирани в др. функции | 1 341 626 | **472 345** | 35,21 | 58 824 |
| Х. Резерв | 156 560 | **0** | 0,00 | 0 |
| **ОБЩО:** | **292 061 771** | **115 148 799** | **39,43** | **88 909 986** |

Видно от представената по-горе таблица към 30.06.2024 г. изпълнението на разходите във всички функциите е по-високо, спрямо същия период на предходната 2023 година. Във функции**: III, IV и V** изпълнението е сравнително високо, което се обуславя от факта, че разходите в тях се финансират основно от държавния бюджет, а само част от разходите се финансират със средства от собствените приходи на общината.

Изпълнението във **функция І.** *„****Общи държавни служби***“ е 45,30% и спрямо същия период на миналата година е по-високо с 1 826 118 лв. Тук се включват разходите за възнаграждения и издръжка на дейност 122 „*Общинска администрация*“, на дейност 123 „*Общински съвети*“, както и разходите за дейност 117 „*Държавни и общински служби и дейности по изборите*“. Изпълнението на капиталовите разходи в тая функция е 12,07%; на текущите разходи – 46,95%.

Изпълнението на **функция II**. ***„Отбрана и сигурност***“ е 28,89% и в абсолютна стойност е по-високо, спрямо 30.06.2023 г. с 767 077 лв. Разходите в тая функция се финансират основно от държавата и се дофинансират от Общината, ако е необходимо. Изпълнението на капиталовите разходи е 1,22 %, а на текущите: 35,57 %.

Като цяло изпълнението на разходите във **функция: ІІІ**. *“****Образование****“* е 43,28 % и е по-високо, спрямо същия период на предходната година с 9 557 154 лв. Тук се отчитат разходите за възнаграждения и издръжка в училищата и детските градини. Финансирането на дейностите от функция ІІІ е предимно с държавни средства и се дофинансира от собствените приходи на Общината /при необходимост/. Текущите разходи са изпълнени – 44,09 %, капиталовите – 30,22 % и субсидиите – 55,62 %. Разходите за *възнаграждения и осигуровки* ***в тази функция* към 30.06.2024 г.** са в общ размер на **36 602 801 лв**. и **делъ**т на тези разходи в общите разходи на **ІІІ**.-та функция „*Образование“* **е 81,42 %.**

Изпълнението на **функция ІV**. ***„Здравеопазване***“ е 45,82 % и в абсолютна стойност е по-високо спрямо 30.06.2023 г. със 630 018 лв. Текущите разходи са изпълнени: 47,75 %, а капиталовите разходи: 12,14%. Разходите за *възнаграждения и осигуровки в тая функция* са високи: 4 667 346 лв., като делът им в общите разходи на функция **функция ІV**. *„Здравеопазване*“ е **86.59 %.**

Изпълнението във **функция V**. ***„Социално осигуряване, подпомагане и грижи****“* е 48.77 %. Спрямо 30.06.2023 г. увеличението е с 6 890 825 лв. В тая функция се отчитат разходи за възнаграждения и издръжка в социални домове, защитени жилища, социални услуги, домашен социален патронаж, приюти, асистенти за лична помощ и др., поради което изпълнението е сравнително високо спрямо другите функции. Изпълнението на текущите разходи е 50,16 %, на капиталовите разходи е 4,31 % и на субсидиите: 22,51 %. Разходите за *възнаграждения и осигуровки* ***в тази функция* към полугодието на 2024 г.** са в общ размер на **12 646 046 лв**. и **делъ**т на тези разходи в общите разходи на **V**. ***„Социално осигуряване, подпомагане и грижи“*** *е* **55,41%.**

Финансирането на дейностите от функции **ІV** и **V**, в по-голяма си част е държавно, и се дофинансира от собствените приходи на Общината. В тези функции се отчитат разходите за възнаграждения и издръжка в детските ясли и социалните домове, клубовете на пенсионера, програмите за временна заетост и др.

Видно е, че изпълнението на разходите във **функции: ІІІ**. ***“Образование***“, **ІV**. *„****Здравеопазване*“,** **V**. *„****Социално осигуряване, подпомагане и грижи*“** и **VІІ** **„*Култура, религиозни дейности и почивно дело“*** е доста високо, както в процент, така и в абсолютна стойност. Това се обуславя от факта, че тези функции са едни от основните приоритети на Общината - да задоволяват образователните, социалните, здравните и културни потребности на гражданите. В абсолютна стойност изпълнението към края на второ тримесечие на 2024 г. общо в тези функции е 80 481 834 лв. и се е увеличило, спрямо същия период на предходната година с 20 188 839 лв. Делът им в общите разходи на Общината за отчетния период е 69,89%., за същия период на 2023 г. е бил 67,81%.

Функции **VІ, VІІ** и **VІІІ** се финансират основно със собствени средства, в това число капиталовите разходи.

Разходите в **VІ-та функция** **„*Жилищно строителство и БКС***“ се финансират изцяло със собствени приходи. Изпълнението в тази функция е 25,83%, в това число: текущи разходи- 33,93 % и капиталови разходи- 13,55 %. В тая функция се отчитат и дейности 623 и 627, които се финансират от приходите на ТБО. Спрямо второ тримесечие на 2023г., изпълнението в тази функция е по-високо с 2 581 565 лв.

Изпълнението в някои от дейностите в тази функция е следното: дейност 603 *„Водоснабдяване и канализация*“ – 0 %; дейност 604 „*Осветление на улици и площади*“ – 33,33%; дейност 606*“Изграждане и ремонт на уличната мрежа*“ – 17,25 %; дейност 619 *“Други дейности по жилищното строителство, благоустройство и регионално развитие“* – 23,81%; дейност 621 *„Управление, контрол и регулиране на дейностите по опазване на околната среда*“ – 15,35%; в дейност 622 “*Озеленяване“*- 40,02%; дейност 623 *“Чистота*“ – 36,41%; дейност 627 *„Управление на дейностите по отпадъците*“ – 0 %; и дейност 629 „*Други дейности по опазване на околната среда* – 34,02 %.

Във **функция VІІ**. **„ *Култура, религиозни дейности и почивно дело“*** се отчитат разходи, свързани с дейности по културата, спорта, почивното дело, читалищата, разходи за издръжка на културните институти: “Регионален исторически музей“, Регионална библиотека и Художествена галерия; и др. Изпълнението на разходите към 30.06.2024 г. е 34,40% и е по-високо от същото за 2023 г. с 3 110 842 лв. В тази функция се отчитат и разходите, свързани с провеждането на *международния фестивал „Мартенски музикални дни*“, чието поредно издание се проведе през м. март 2024 г. Изпълнението на текущите разходи в тази функция е 35,24%; на субсидиите /за Читалищата и спортните клубове/: 54,69 % и на капиталовите разходи: 29,01%. **В дейност 714** „*Спортни бази и спорт за всички*“ се отчитат и разходите по *„Програма СПОРТ*“ на Общината, като изпълнението в тази дейност към края на второ тримесечие на 2024 г. е 25,15%, в това число на текущите разходи: 9,44%, на субсидиите: 93,34% и на капиталовите разходи: 25,45%. Като уточнен план в капиталовите разходи тук са заложени 6 363 955 лв. по §§ 55-01 „*Капиталови трансфери за нефинансови предприятия*“ за „Общински пазари“ ЕООД, във връзка с реализиране на проект „Изграждане на Многофункционален плувен комплекс, включващ търговско-развлекателни площи“ в Младежки парк Русе. Отчетът към 30.06.2024 г. е 6 677 119 лв. В **дейност 762** *Субсидии и други разходи за дейности по религиозно дело“* са заложени и реализирани 93 000 лв. по §§5501 капиталов за консервация и реставрация на фасади на храм "Св. Петка" - гр. Русе.

В **VІІІ-ма функция** ***„Икономически дейности и услуги*“,** изпълнението е 48,07 %, в това число: на капиталовите разходи: 5,30 %; на разходите за субсидии: 75,37 % /това са транспортните субсидии към превозвачите/; на текущите разходи: 40,67 %. Увеличението, спрямо същия период на миналата година е с 465 693 лв. В тая функция се отчитат разходите на: общинските предприятия; на общинската приватизация; транспортните субсидии; програма „Туризъм“, службите и дейностите по поддържане и ремонт на пътищата и др.

Изпълнението по дейности е следното:

Изпълнениетов дейност **832** *„Служби и дейности по поддържане, ремонт и изграждане на пътищата“* е: 27,56**%.** Текущите разходи са изпълнени: 37,67%, а капиталовите 0%. В текущите разходи на тази дейност се отчитат и разходите за снегопочистване на общинските пътища, като отчетът им към 30.06.2024 г. е в размер на369 605 лв.

В останалите дейности изпълнението е следното: в дейност **849** *„Други дейности по транспорта, пътищата, пощите и далекосъобщенията*“ изпълнението е 59,26%, от които: 1,03 % -текущи разходи; 75,49 %- разходи за субсидии/превозвачите/; в дейност **865** *„Други дейности по туризма*“, където се отчита „Програма Туризъм“ изпълнението е 16,18 %; дейност **878***„Приюти за безстопанствени животни*“: 46,07%, в дейност **898** „*Други дейности по икономиката“* изпълнението е 46,26%, в това число текущи: 47,98% и капиталови: 13,29%. В тази дейност се отчитат разходите на повечето общински предприятия, както и разходите, свързани с общинската Приватизация.

**Функция ІХ**. е „ ***Разходи некласифицирани в други функции****“, където* в дейност 910 „*Разходи за лихви*“ се отчитат разходите за лихви по кредити и към други местни лица, които към 30.06.2024 г. са в размер на 466 572 лв., в дейност 997 „Разходи некласифицирани в др. дейности“ се отчита таксата ангажимент и други финансови услуги по кредитите, които за отчетния период са в размер на 5 773 лв. Изпълнението във функция за отчетния период е 35,21% и спрямо 2023 г. е с 413 521 лв. по–високо.

Резервът за непредвидени случаи към 30.06.2024 г. е в размер на **159 560** лв.

**ІІІ. ИЗПЪЛНЕНИЕ НА ИНВЕСТИЦИОННАТА ПРОГРАМА**

Отчетът на капиталовите разходи към 30.06.2024 г., общо в едно със средствата от ЕС е изпълнен **20,96 %,** като при уточнен бюджет 49 886 748 лв., отчетът е **10 453 7925 лв.** **, а** за второ тримесечие на 2023 година е бил 11 682 026 лв.

**В отчетна група „Бюджет“**: Към 30.06.2024 г., изпълнението е **17,78** %, в абсолютна стойност по-високо с 5 261 092 лв., спрямо същия период на 2023 г.

**В отчетна група „СЕС“**: Изпълнението към 30.06.2024 г. е **88,52** % и в абсолютна стойност е с 6 489 323 лв. по-ниско от отчета за същия период на предходната година. Това основно произтича от приключването на два крупни инвестиционни проекта към 31.12.2023 г. по Оперативна програма „Околна среда: „*Проектиране и изграждане на анаеробни инсталации за разделно събрани биоразградими отпадъци*“ и "*Подобряване на качеството на атмосферния въздух, чрез закупуване и доставка на електрически превозни средства за шосеен транспорт - електрически автобуси и тролейбуси за Община Русе*".

*Структурата на капиталовите разходи,* ***в едно със средствата от СЕС****, по параграфи от ЕБК, сравнена със изпълнението за същия период на предходната година е както следва*:

|  |  |  |  |  |
| --- | --- | --- | --- | --- |
| **ПАРАГРАФ** | **План към 30.06.2024 г.** | **Изпълнение към 30.06.2024** | **% на изпълнение към 30.06.2024** | **Изпълнение към 30.06.2023** |
| **1** | **2** | **3** | **4** | **5** |
| **§ 5100 Основен ремонт на ДМА** |  |  |  |  |
| **ОБЩО** | **23 362 491** | **2 669 202** | **11,43** | **1 086 461** |
| Бюджет | 22 395 317 | 1 756 041 | 7,84 | 1 086 461 |
| СЕС | 967 174 | 913 161 | 94,42 | 0 |
| **§ 5200 Придобиване на ДМА** |  |  |  |  |
| **ОБЩО** | **19 794 586** | **5 918 974** | **29,90** | **4 897 055** |
| Бюджет | 18 538 980 | 4 866 127 | 26,25 | 2 116 054 |
| СЕС | 1 255 606 | 1 052 847 | 83,85 | 2 781 001 |
| **§ 5300 Придобиване на НМДА** |  |  |  |  |
| **ОБЩО** | **272 716** | **95 500** | **35,02** | **13 510** |
| Бюджет | 259 516 | 82 300 | 31,71 | 10 980 |
| СЕС | 13 200 | 13 200 | 100,00 | 2 530 |
| **§ 5500 Капиталови трансфери** |  |  |  |  |
| **ОБЩО** | **6 456 955** | **1 770 119** | **27,41** | **5 685 000** |
| Бюджет | 6 456 955 | 1 770 119 | 0,00 | 0 |
| СЕС | 0 | 0 | 0,00 | 5 685 000 |
| **ОБЩО КАПИТАЛОВИ РАЗХОДИ** | **49 886 748** | **10 453 795** | **20,96** | **11 682 026** |
| **Бюджет** | **47 650 768** | **8 474 587** | **17,78** | **3 213 495** |
| **СЕС** | **2 235 980** | **1 979 208** | **88,52** | **8 468 531** |

*Структурата на отчета на капиталовите разходи* ***по функции в отчетна група „Бюджет“ към 30.06.2024 г.*** *е следната:*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ОТЧЕТ** | **ф-я 1** | **ф-я 2** | **ф-я 3** | **ф-я 4** | **ф-я 5** | **ф-я 6** | **ф-я 7** | **ф-я 8** | **Общо в бюджета** |
| **§5100** | **11 432** | **0** | **101 667** | **45 733** | **39 941** | **1 307 306** | **249 962** | **0** | **1 756 041** |
| **§5200** | **71 660** | **16 132** | **1 834 954** | **11 682** | **12 019** | **2 430 656** | **459 336** | **29 688** | **4 866 127** |
| §5201 | 21 606 | 11 808 | 94 497 | 6 720 | 5 040 |  | 1 974 |  | **141 645** |
| §5202 |  |  | 1 590 286 |  |  |  |  |  | **1 590 286** |
| §5203 | 50 054 | 4 324 | 124 679 | 4 962 | 6 979 | 179 272 | 29 580 | 4 680 | **404 530** |
| §5204 |  |  |  |  |  |  |  |  | **0** |
| §5205 |  |  | 25 492 |  |  |  |  |  | **25 492** |
| §5206 |  |  |  |  |  | 2 247 084 | 402 598 | 25 008 | **2 674 690** |
| §5219 |  |  |  |  |  | 4 300 | 25 184 |  | **29 484** |
| **§5300** | **48 000** | **0** | **0** | **19 896** | **7 104** | **0** | **0** | **7 300** | **82 300** |
| §5301 | 48 000 |  |  | 19 896 | 7 104 |  | 0 | 7 300 | **82 300** |
| §5309 |  |  |  |  |  |  |  |  | **0** |
| **§5400** | **0** | **0** | **0** | **0** | **0** | **0** |  |  | **0** |
| **§5500** | **0** | **0** | **0** | **0** | **0** | **0** | **1 770 119** | **0** | **1 770 119** |
| §5501 | 0 | 0 |  | 0 | 0 |  | 1 770 119 |  | **1 770 119** |
| **Общо:** | **131 092** | **16 132** | **1 936 621** | **77 311** | **59 064** | **3 737 962** | **2 479 417** | **36 988** | **8 474 587** |

Към 30.06.2024 г. с европейски средства са реализирани общо капиталови разходи, размер на **1 979 208** лв., в това число:

***1. По отчета на средствата от Кохезионния и структурните фондове на ЕС, администрирани от НФ (KSF****)* - няма реализирани капиталови разходи за отчетния период.

***2. По Отчета на другите европейски средства*** *–* **код 96 (DES) -** Общо капиталовите разходи са в размер на **683 795 лв**., в това число по §5100 „Основен ремонт на ДМА“- **0 лв**.; по §5200 „Придобиване на ДМА“- **683 795 лв**. и по §5300 “Придобиване на нематериални активи“: **0** лв.

1. ***. По Отчета на другите европейски средства*** **– код 97 (DMP):** Общо капиталовите разходи са в размер на **1 295 413 лв**., в това число по §5100 „Основен ремонт на ДМА“: **913161 лв**.; по §5200 „Придобиване на ДМА“: **369 052 лв**. и по §5300 „Придобиване на нематериални активи“: **13 200** лв.

**ІV. СМЕТКИ ЗА СРЕДСТВА ОТ ЕС И ДРУГИ МЕЖДУНАРОДНИ ПРОГРАМИ.**

Във връзка с влизането в сила от 01.01.2014г. на закона за публичните финанси(ЗПФ) предоставените средства от европейския съюз се отчитат общо като средства от европейския съюз (СЕС).

В т.11 на ДДС 05/2022 г. и в раздел VIII т.82 на ДДС 08/2023 г. на МФ е регламентирано прилагането на финансово-правната форма „Сметки за средства от Европейския съюз“, както следва:

* **отчет KSF -** на средствата от Европейския фонд за регионално развитие, Европейския социален фонд/Европейски социален фонд плюс, Кохезионния фонд и Фонда за европейско подпомагане на най-нуждаещите се лица и Механизма за възстановяване и устойчивост на Европейския съюз, администрирани от Националния фонд/НФ/, включително и националното съфинансиране;
* **отчет RA** - на средствата от Европейския земеделски фонд за развитие на селските райони, Европейски фонд за морско дело и рибарство, администрирани от Разплащателната агенция/РА/ към Държавен фонд „Земеделие“/ДФЗ/, включително националното съфинансиране;
* **отчет DES -** на ***другите европейски средства*** по програми и проекти, финансирани от фондове и институции на ЕС, включително националното съфинансиране, като: средства по програми за европейско териториално сътрудничество; средства по секторни програми „Леонардо да Винчи“, „Еразъм“, “Коменски“, средства по други програми и проекти, финансирани от фондове и институции на ЕС по смисъла на §1, т.36 от ЗПФ;
* **отчет DMP-** на ***другите международни програми*** включва определените от Министъра на финансите средства по други международни програми и свързаното с тях национално съфинансиране като Норвежки финансов механизъм, финансов механизъм на европейско икономическо пространство (ЕИП) 2014-2021 и българо-швейцарската програма за сътрудничество.

**Съгласно** указания на МФ дадени в ДДС № 4/2014г., ФО № 2/2015г., ДДС№5/2022 г. и ДДС/№8/2023 сметките за средства от ЕС и други международни програми включват следните отчети **към 30.06.2024 г.**:

1. ***Отчет на средствата от ЕС, предоставени по оперативни програми* – код 98** (**KSF**).

*Отчетът включва следните основни проекти:*

* 1. **По ОП „Развитие на човешките ресурси“, проекти:**

В Общината**:** „*Приеми ме*“; МЗ-3-07-13-7248#8 - "*Нова възможност за младежка заетост*"; „*Ранно детско развитие*; BG05M9OP001-.090-0020-C01 - "*Нова дългосрочна грижа за възрастните и хората с увреждания - Етап 2 - предоставяне на новите услуги - Център за грижа за лица с психични разстройства и Център за грижа за лица с различни форми на деменция в община Русе*"; „*Патронажна грижа +* в общ. Русе -BG 05M9OP001 - 6.004-0091-C01; BG05M9OP001-2.056-0007-C01; „*Интегрирани мерки за социално и образователно включване на уязвими групи на територията на Община Русе*“; BG05M9OP001-2.101-0057-C01; "*Патронажна грижа за възрастни хора и лица с увреждания в Община Русе и Община Сливо поле - Компонент 4"* - BG05M9OP001-2.103-0059-C01; „*Разкриване на Център за комплексно обслужване на лица с увреждания, включително с тежки увреждания в Община Русе*“ -BG05M9OP001-2.008-0003-C01; BG05SFPR002-2.006 -"*Повишаване на капацитета на служителите на Агенцията за социално подпомагане във връзка с модернизирането на системите за социална закрила*“; BG05SFPR002 - 2.003-0035-C01 - "*Бъдеще за децата*" и др.

* 1. **По ОП „Региони в растеж“:**

В Общината**:** „*Техническа помощ*" 2014-2020- проектът е приключил и чака верификация на средствата;

* 1. **По ОП НОИР, проекти:**

В Общината: BG05M9OP001-2.056-0007-2014LG05OP001-C01 „*Интегрирани мерки за социално и образователно включване на уязвими групи на територията на Община Русе*“;

и проекти по НОИР в училища и детски градини: "*Активно приобщаване в системата на предучилищното образование*"; "*Подкрепа за приобщаващо образование*“; „*Интегрирани мерки за социално и образователно включване на уязвими групи на територията на Община Русе*“; "*Подкрепа за успех*"; "*Равен достъп до училищно образование в условията на кризи*"; "*Квалификация за професионално развитие на педагогическите специалисти*"; "*Образование за утрешния ден*"; "*Ученически практики 2*"/в ПГДВА „Йосиф Вондраг“/.

* 1. **По ОП „Добро управление“, проекти:**

В Общината-BG05SFOP001-4.004; "*Ефективно функциониране на Областен информационен център - Русе 2022-2023*"-BG05SFOP001-4.007-0008;

* 1. **По ОП „Околна среда“ –** Приключили и верифицирани към 30.06.2024 г. следните проекти: „*Проектиране и изграждане на анаеробни инсталации за разделно събрани биоразградими отпадъци*“; "*Подобряване на качеството на атмосферния въздух, чрез закупуване и доставка на електрически превозни средства за шосеен транспорт - електрически автобуси и тролейбуси за Община Русе", договор №BG16M1OP002-5.004-0012 ОТ 07.10.2019 г*.
  2. **По ОП „Храни“-** в Общината- проект по ЕСФ+ - *Програма за храни и/или основно материално подпомагане;*
  3. **По програма „Образование“** BG-RRP-1.008-0008 "Изграждане на международен младежки център - Русе", финансиран от ЕСФ+.

1. ***Отчет на средствата от Разплащателната агенция, ФОНД Земеделие*** *–* **код 42 (RA).**

Отчетът включва 1 проект *в* ПГСС „Ангел Кънчев“ *към ДФ „Земеделие“-Разплащателна агенция:***"***Схема за единно плащане на площ*"- СЕЛП 1.

1. ***Отчет на другите европейски средства*** *–* **код 96 (DES).**

*Отчетите в ДЕС включват следните основни проекти***:**

- Проекти по програма *„Еразъм +“* – в училища и детски градини;

- Регионален Исторически музей*- проекти:LIVE - "Реални, интерактивни и виртуални среди за музеите в трансграничния район на долното течение на река Дунав между Румъния и България, ROBG-499* ; проект "*Археологическите паркове в градска среда, като инструмент за местно устойчиво развитие" - DTP-413*; проект "*Виртуални археологически пейзажи в Дунавския регион*" DTR-641;

В Общината:

- ТГС 115 " ROBG-130-*„Рехабилитация на кейовите стени на пътнически терминал Русе-център и подобряване на навигационните условия на 3 корабни места по проект "Развитие на р. Дунав за по-добра свързаност на Еврорегион Русе - Гюргево с Пан-европейски транспортен коридор* - *в Общината;*

- ТГС – код ROBG-418 „*Инвестиране в пътната безопасност и подобряване на свързаността на Община Русе и окръг Гюргево с транспортна мрежа TEN-T*“;

- ТГС – e-MS, код ROBG-424 „*Реконструкция и представяне на значими културни забележителности с висок туристически потенциал в Еврорегион Русе –Гюргево*“

- ТГС – код ROBG-425 *„Добре развита транспортна система в Еврорегион Русе-Гюргево, за по-добра свързаност с TEN-T-мрежата*“*;*

- Проект LIFE „*Българските общини работят заедно за подобряване на качеството на атмосферния въздух”* – в Община Русе, като партньор на Софийска община.

- Проект „*European City Facility – EICF*“.

- по Еразъм-спорт- проект *101090711 - "Sports Green Deal"*

*- RESTORIVER, DRP0200419, програма Регион Дунав 2021-2027*;

-LIFE22-IPC-BG-LIFE-SIP CLIMA-SUMP - *"Прилагане на общ. планове за устойчива и градска мобилност за преход към клим. неутрално и устойчиво на клим. промени общество*;  *и др.*

1. ***Отчет на средствата по други международни програми*** *–* **код 97 (DMP).**

Община Русе е бенефициент по следните проекти отчитани в СЕС-ДМП:

* проект BGENVIRONMENT - 4.001-0001 " *Предефиниран проект №3 Прилагане на иновативни мерки за смекчаване и адаптация към изменението на климата в общините в България*";
* Проект BGENVIRONMENT-3.002-0005-C01 *"Мерки за подобряване управлението на отпадъците в общините Русе, Тутракан, Сливо поле и Ветово*", при който партньори на община Русе са общините Ветово, Сливо поле и Тутракан;
* ВGCULTURE - 1.002 - 0022 " *Опазване и популяризиране на културното наследство чрез дигиталното съхранение и представяне" по програма РА14 "Култрурно предприемачество, наследство и сътрудничество*";
* "*Прилагане на мерки за енергийна ефективност по системата за външно изкуствено осветление на територията на град Русе*"; и др.

**V. ОТЧЕТ НА ЧУЖДИТЕ СРЕДСТВА**

В отчета на чуждите средства на Община Русе са отчетени чуждите средства внесени на разпореждане по набирателната сметка на Общината и второстепенните разпоредители. Наличността в началото на 2024 г. е **4 945 833** лв., а към **30.06.2024 г. е:  4 830 083 лв.** Изменението спрямо 31.12.2023 г. е в посока намаление на наличността с **115 750 лв.** Средствата по тая сметка представляват внесени суми като депозити за участие в търгове за обществени поръчки, в търгове за наемане на обекти, суми внесени като гаранции за добро изпълнение по договори с Общината, суми по §4а от закона за собствеността и ползването на земеделските земи, рентите внесени по сметката на Общината от арендатори не сключили договори със собственици на земя и др.

Община Русе не ползва и не е ползвала заемообразно средства от набирателната сметка.

**VІ. ИНФОРМАЦИЯ ЗА ФИНАНСИТЕ НА КОНТРОЛИРАНИТЕ ОТ ОБЩИНАТА ДРУЖЕСТВА**

**Към 30.06.2024 г**., контролираните от общината дружества са общо 9 на брой, както следва:

**1. „Общински пазари” ЕООД**

2. **„Изкуство – Д.В.” ЕООД –** *в несъстоятелност*

**3. „Диагностично-консултативен център – 1 – Русе” ЕООД**

4. **„Център по дентална медицина – 1 – Русе” ЕООД**

**5. „Медицински център – 1 – Русе” ЕООД**

**6. „Център за психично здраве – Русе” ЕООД**

**7. „Комплексен онкологичен център – Русе” ЕООД**

**8. „СБАЛПФЗ – Русе” ЕООД**

**9. „Общински транспорт Русе“ ЕАД**

Във цитираните по-горе дружества Общината има 100% участие.

Общински съвет Русе е приел Решение №197 по Протокол №8/25.04.2024 г. за апорт /непарична вноска/, представляваща движима вещ /павилион/, намиращ се на площад „Свобода“, на стойност 4990 лв. Апортът е отразен в увеличение на капитала със счетоводна справка след вписването му в Агенцията по вписванията на 16.05.2024 г.

С Решение №223 по протокол №9/30.05.2024 г. Общински съвет Русе е приел годишните финансови отчети, обобщените доклади за резултатите от дейността на общинските търговски дружества със 100% общинско участие, **с изключение** на „Изкуство – Д.В.” ЕООД – *в несъстоятелност.* Със същото решение общинският съвет е освободил всички дружества със 100 % общинско участие от плащане на дивидент за 2023 г.

Със счетоводни справки от 28.06.2024 г. е отразено изменението на капитала на търговските дружества по окончателни данни съгласно приетите баланси с Решение №223.

**VІІ. ОТЧЕТ НА ОБЩИНСКИЯ ДЪЛГ**

Към **30.06.2024** г. Община Русе е обслужвала **три дългосрочни** договора и **един краткосрочен** договор, в това число:

1. ***С ОББ АД*:**

През септември 2017 г. е сключен дългосрочен инвестиционен кредит със СИБАНК ЕАД /вече ОББ АД/ №1406/05.09.2017 г. /наш №ФС-3621/11.09.2017 г./, за банков кредит в размер на 10 000 000 /десет милиона/ лева. Същият е инвестиционен и е във връзка с реализиране на обекти от капиталовата програма на Община Русе за основен ремонт на улици и тротоари в град Русе. За ползвания кредит се заплаща годишен лихвен процент, формиран на база на референтен лихвен процент плюс фиксирана надбавка – 1,24 /едно и 24 стотни/ пункта, но не повече от 3% годишно, като лихвата се дължи само върху усвоената част. Не се дължат такси и комисионни, в т.ч. такса ангажимент, както и наказателни лихви за просрочие. За обезпечаване на кредита и лихвите върху него, е учреден залог върху съвкупността от настоящи и бъдещи вземания на Община Русе, представляващи: приходи на общината, съгласно чл.45, т.1, букви „а“ и „б“ от Закона за публичните финанси. Залогът е вписан в Централния регистър на особените залози. С решение № 1001, прието с Протокол №39/15.11.2018 г., общински съвет Русе изменя свое решение №483, прието с протокол №20/23.03.2017 г., в частта „Условия на усвояване и погасяване“, като срокът на усвояване се променя от 24 месеца на 36 месеца. На 12.07.2019 г. е подписан анекс за удължаване на срока на усвояване на кредита до05.09.2020 г.С Решение№151**,** по протокол №9/21.05.2020 г. Общинският съвет-Русе е дал съгласие, срокът за усвояване на кредита да се удължи до 05.12.2020 г. В изпълнение на това е сключен Анекс №2 към договора от 06.07.2020 г. с ОББ АД. Съгласно чл.2 на същия, погасяването на главниците по кредита ще става на равни вноски **от 123 456 лв**., до 20-то число всеки месец, считано от м.12.2020 г. и ще има една последна изравнителна вноска. Срокът на погасяване на кредита е 05.09.2027 г. Усвоената сума по кредита е в размер на **9 918 523** лв.

Към **01.01.2024 г**. размерът на дълга по този кредит е **5 350 651,52 лв.**

За периода 01.01.2024 г**. до 30.06.2024** г. по дълга са направени 6 ежемесечни вноски по погасителния план - общо в размер на **740 736 лв**. /6\*123 456 лв./

**Салдото** по дълга към **30.06.2024 г**. е в размер на **4 609 915,52 лв**.

Внесените **лихви** за периода 01.01.2024 г. до 30.06.2024 г. са в размер на **32 744,06 лв.**

Общо по дълга извършените погашения по главницата са в размер на **5 308 608** лв. и са платени лихви в размер на **510 503,38** лв.

1. **С Банка ДСК АД и „Регионален фонд за градско развитие“ АД:**

След проведено публично осъждане и съгласно Решения на Общински съвет Русе №№ 875 и 876, приети по протокол №32/19.04.2022 г. на 07.07.2022 г. Община Русе е сключила договор №31/07.07.2022г. като финансов инструмент за финансиране. Страни по договора са :

* *Кредитори:* БАНКА ДСК АД и „Регионален фонд за градско развитие“ АД;
* *Кредитополучател:* Община Русе;
* *Съдлъжник:* Общински пазари ЕООД – дружество със 100% общински участие.

Предмет на договора: до 85% от инвестиционните разходи /без ДДС/ за реализиране на проект „*Изграждане на Многофункционален плувен комплекс, включващ търговско-развлекателни площи*“ в Младежки парк Русе.

Структура на кредита: ***Кредит А –*** със заемна сума до 7 080 000 лв., която се предоставя *от „Регионален фонд за градско развитие“ АД; и* ***Кредит Б*** – със заемна сума до 4 920 000 лв., която се предоставя *от Банка ДСК АД.*

**Общата максимална сума на кредитите /по Кредит А и Кредит Б/ е 12 млн. лева.**

Стойността на целия Инвестиционен проект е 14 054 000лв. Съгласно т.1.6. от договора Общината, като Кредитополучател участва във финансирането със собствени средства в размер на 15% от стойността на целия Инвестиционен проект, равняващи се на минимум 2 054 000 лв. В случай на превишение на проекта над 14 054 000 лв. без ДДС, Общината след усвояване на кредитите може да вложи допълнителни суми.

*Първоначалните параметри на дълга са следните:*

*Срок на погасяване*: Кредитите се предоставят за срок от **185** месеца, като крайният срок на погасяване на всички суми /главница, лихви, разноски/ **е 07.12.2037 г.**

*Срок на усвояване*: до 31.12.2023 г. Гратисен период по главницата: до 31.12.2023 г.

*Усвояване*: След предоставяне на обезпечения еднократно или на части на база на предоставени разходо- оправдателни документи, удостоверяващи извършване на допустими разходи за финансиране, подробно описани в Приложение Д – Бюджет на проекта.

*Обезпечени*е: Обезпечението е на цялата главница по договора 12 млн. лв., както и лихвите и разноските по него. Съгласно т.6.1 от договора за инвестиционен кредит №31/07.07.2022 г. за обезпечаване на кредиторите Банка ДСК и „Регионален фонд за градско развитие“ АД /РГФР/, Общината, като Кредитополучател и Съдлъжника - Общински пазари ЕООД учредяват особен залог по реда на Закона за особените залози върху: По договор за особен залог със Съдлъжника – върху цялото търговско предприятие – Общински пазари ЕООД; По договор за особен залог с Общината – особен залог върху всички настоящи и бъдещи вземания за собствени приходи на Общината по смисъла на чл.45, ал.1,т.1,букви от „а“ до „ж“ на ЗПФ, както и трансфери за местни дейности, включително и обща изравнителна субсидия по чл.52, ал.1,т.1, буква „б“ от ЗПФ.

*Лихви, такси, комисионни*:

• Максимален лихвен процент: **за Кредит Б** - БДСК: 1mEURIBOR +3,45 %, годишно; **за Кредит А**- „Регионален фонд за градско развитие“ АД: 5% от лихвата по кредита на БДСК.

•Такса управление: **за Кредит Б** - БДСК: 0,3% годишно (дължима при подписване на договор и на всеки следващи 12 месеца върху остатъка от кредита) ; **за Кредит А**- „Регионален фонд за градско развитие“ АД - няма.

•Такса ангажимент: **за Кредит Б** - БДСК: 0,3% годишно, дължима за срока на усвояване; **за Кредит А**- „Регионален фонд за градско развитие“ АД: няма.

**На 05.12.2023** г. е подписан **Анекс** към договора, съгласно който: ако към 20.12.2023 г. средствата по кредитите *не са усвоени*, то Кредитополучателят има право да усвои останалата част, след депозиране на писмено искане, но не по-късно от 22.12.2023 г. В този случай неусвоената сума се превежда по сметка на Общината в Банка ДСК АД, с ограничено разпореждане - само след изрична оторизация от банката и фонда. В този случай се счита, че цялата сума по кредитите е усвоена и върху нея се дължат лихви. Изменя се *гратисния период за плащане на главницата, като същият се удължава* ***до 09.10.2024*** *г.* Запазва се *срокът на погасяване* на кредита до **07.12.2037** г., но *размерът на месечната вноска* по главницата се увеличава от 71 427 лв. на 74 871 лв., тъй като се намалява броя на вноските, поради удължаване на гратисния период с 9 месеца.

По договора е платена годишна такса управление на **Кредит Б към Банка ДСК АД,** в размер на 29 520лв./по 0,3% от 4 920 000 лв. за 2022 г. и за 2023 г./.

Съгласно подписания Анекс от 05.12.2023 г. с Искане за усвояване без право на разпореждане от 20.12.2023 г., на 22.12.2023 г. по сметката на Общината в банка ДСК АД е усвоена общо сума в размер на 6 363 955 лв., в това число по Кредит А: 3 754 733лв. и по Кредит Б: 2 609 222 лв. По този начин към **31.12.2023** г. по договора *е* ***усвоена*** общо цялата сума в размер на **12 000 000 лв.**

За периода 01.01.2024 г. **до 30.06.2024** г. от усвоената по сметката на общината в банка ДСК АД сума без право на разпореждане е освободена с разпореждане на фонда и изплатена като капиталов трансфер към „Общински пазари“ ЕООД сума в размер на **1 677 118,85 лв**.

За периода 01.01.2024 г. до **30.06.2024** г.. върху усвоената част е платена лихва общо размер на 188 471,10 лв. в това число, както следва: към банка ДСК АД: **175 915,47** лв. и към Регионален фонда за градско развитие**: 12 555,63лв.**

1. ***С ИНВЕСТБАНК АД:***

С Решение №1198, прието с протокол №44/24.01.2023 г. Общински съвет Русе възлага на Кмета на общината да проведе избор на кредитна институция, във връзка с поемане на дълг за дългосрочен кредит за реализация на дейности по СМР - основен ремонт на първостепенна и второстепенна улична мрежа.

През месец май 2023 г. след проведено публично обсъждане и процедура по избор на кредитна институция е сключен дългосрочен инвестиционен кредит №ДБ-7379-1133/ 19.05.2023 г. и №7097/22.05.2023 г., при следните *параметри*: *Максимален размер*: 12 000 000 лв.; *Валута*: лева; *Вид на дълга*: дългосрочен; *Срок на усвояване*: 24 месеца от датата на сключване; *Начин на усвояване:* на части в рамките на срока на усвояване, след писмено искане от Общината и представяне на разходооправдателни документи за изпълнението на отделните етапи; *Срок на погасяване*: до 120 месеца от датата на сключване на договора- т.е. 19.05.2033 г.; Погасяване: на равни месечни вноски по главницата, считано от месеца, следващ пълното усвояване на кредита; *Лихва*: върху усвоената част плаваща възнаградителна лихва в размер на основния лихвен процент/ОЛП/ плюс надбавка от 0,13 %. До пълното погасяване на кредита договореният лихвен процент не може да е по-нисък от размера на фиксираната надбавка. Лихвите се начисляват от банката на база реален брой дни в периода/360. Лихви се дължат и когато, съгласно погасителния план не се дължат вноски по главницата и са дължими до пълното погасяване на кредита; *Лихва за просрочие*: 0%; *Такса за проучване, такса за оценка на риска и комисионна за управление и обработка на кредит*а – не се дължат; *Такса ангажимент*: 0,1% върху неусвоената част, в периода на усвояването му; Няма такса за предсрочно погасяване, както и др. такси и комисионни.

За периода 01.01.2024 г**. до 30.06.2024** г. е платена *лихва* общо в размер на **21 735,87** лв.

*Усвоената сума* по кредита към **31.12.2023** г. е в размер на **231 072,6**5лв. За периода 01.01.2024 г**. до 30.06.2024** г. *усвоената сума е* в размер на **1 022 440,30** лв. или *общо усвоената* сума по кредита **е 1 253 512,95лв**.

1. ***С ФОНД „ФЛАГ“- краткосрочен кредит*:** Във връзка с осигуряване на средства за реализиране на дейности по проект по ОПОС *„Подобряване на качеството на атмосферния въздух чрез закупуване и доставка на електрически превозни средства за шосеен транспорт – електрически автобуси и тролейбуси за Община Русе*“ по Административен договор №Д-34-89 от 07.10.2019 г., проект с № в ИСУН BG16M1OP002-5.004-0012, беше сключен **договор №1422/18.10.2023** г. с ФОНД „ФЛАГ“ ЕАД и Уникредит Булбанк АД за предоставяне на кредит в размер **на 6 215 170 лв**., предназначен за финансиране на извършени допустими и възстановими разходи. За кредита е прието Решение на Общински съвет Русе №1168, прието с Протокол 43/13.12.2022 г.

*Срокът на усвояване* на сумите по кредита е до 20.12.2023 г.

За обезпечаване на кредита е подписан договор за *особен залог* върху вземания от 18.10.2023 г., като обезпечението е за 125% върху сумата на кредита, а именно: 7 768 962,50лв.

За първоначалния период на олихвяване *годишният лихвен* процент е 3,857%. Лихвата се плаща на всяко 25-то число на месеца.

*Срокът за погасяване на кредита* е 25.09.2024 г.

Към **31.12.2023** г. сумата по кредита е усвоена в пълния размер: **6 215 170** лв. на 15.12.2023 г. и са платени лихва и такса ангажимент общо: **12 234,08** лв.

След получаване на верифицираната сума по окончателното искане на проекта на 28.05.2024 г., кредитът към Фонд „ФЛАГ“ **е погасен на 06.06.2024** г. предсрочно и пълен размер.

*Към 30.06.2024 г. общината няма дълг към Фонд „ФЛАГ*“.

През 2024 г. за полугодието, до окончателното погасяване на дълга са платени лихви в размер на **108 563,73лв**.

**Общият размер на дълга на Община Русе към 30.06.2024 г. е: 17 863 428,47 лв.,** в това число: към ОББ АД: 4 609 915,52 лв.; към РФГР и банка ДСК: 12 000 000лв.; към Инвестбанк АД: 1 253 512,95 лв.

Съгласно разпоредбите на ФО №6/28.03.2014г. и в изпълнение на чл. 55 от ЗОД, Общините следва да вписват **информация за дълга на контролираните от тях дружества**, попадащи в сектор „Местно управление“. За Община Русе това са следните дружества: *„Комплексен онкологичен център – Русе“ ЕООД*; *„Център за психично здраве – Русе“ ЕООД*; *СБАЛФПЗ Русе*.

От цитираните дружества към 30.06.2024 г. договори за кредит имат:

* ***СБАЛФПЗ „Д-р Граматиков“ Русе ЕООД***има сключен договор за инвестиционен кредит с Регионален фонд за градско развитие АД и Банка ДСК АД, като усвоената сума към 31.12.2022 г. е 447 600 лв. През 2023 година са извършени погашения по главницата на кредита в размер на 44 416 лв. Остатъчният размер на дълга към 31.12.2023 г. е 403 164 лв. През 2023 година са извършени разходи по дълга в размер на 12 308 лв. Към края на *второ тримесечие на 2024* г. е **погасена главница** в размер на **33 204** лв. и *остатъкът по дълга* е в размер на **369 980** лв. *Платените разходи* по кредита за периода са в размер на **6 402** лв.
* ***„Комплексен онкологичен център – Русе“ ЕООД*** има сключен договор за инвестиционен кредит с Регионален фонд за градско развитие АД и Банка ДСК АД, като усвоената сума към 31.12.2023 г. е 1 858 914 лв. През 2023 година са извършени погашения по главницата на кредита в размер на 62 772 лв. Остатъчният размер на дълга към 31.12.2023 г. е 1 796 142 лв. През 2023 година са извършени разходи по дълга в размер на 7213 лв. Към края на *второ тримесечие на 2024* г. е **погасена главница** в размер на **188 196** лв. и *остатъкът по дълга* е в размер на **1 607 946** лв. *Платените разходи* по кредита за периода са в размер на **27 307** лв.

**В заключение:**

В Община Русе е създадена организация и вътрешен контрол, за периодична проверка на звената и второстепенните разпоредители с бюджетни кредити, като са въведени контроли на приходите и разходите, с което е подобрена ритмичността и срочното изпълнение на приходната и разходната част на бюджета.

В резултат: бюджетът се изпълнява балансирано; постигната е много добра събираемост на собствените приходи; ефективно и ефикасно изпълнение на разходите по бюджета в рамките на реализираните приходи; високо качество на предлаганите услуги без допускане на просрочени задължения.

**Вносител:**

**ПЕНЧО МИЛКОВ**

*Кмет на Община Русе*