ДО ОБЩИНСКИ СЪВЕТ –РУСЕ

**ПРЕДЛОЖЕНИЕ**

**ОТ ЗЛАТОМИРА СТЕФАНОВА**

**ЗАМ.-КМЕТ НА ОБЩИНА РУСЕ**

**ЗА КМЕТ НА ОБЩИНА РУСЕ**

**ОТНОСНО:** Отдаване под наем на част от терен – публична общинска собственост, за разполагане на преместваем обект по чл. 56 от ЗУТ на държавно предприятие „Български спортен тотализатор“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

Постъпило е Заявление с регистрационен индекс 90-66-4 от 27.08.2024 г. за предоставяне под наем в полза на държавно предприятие „Български спортен тотализатор“, ЕИК 202766380, част от терен – публична общинска собственост, ПИ 63427.2.1639, за поставяне на преместваем обект павилион за тото-пункт, с площ 14,85 кв. м, находящ се в гр. Русе, бул. „Цар Освободител“ №40, т. 358 от Общата схема за поставяне на преместваеми обекти по чл. 56 от ЗУТ на територията на гр. Русе.

Съгласно чл. 103, ал. 3 от Закона за физическото възпитание и спорта (ЗФВС), Държавата и общините може да предоставят на държавно предприятие "Български спортен тотализатор" подходящи помещения и терени за неговата дейност, без търг или конкурс, при спазване на правилата в областта на държавните помощи и съгласно [Закона за публичните финанси](apis://Base=NARH&DocCode=41049&Type=201/).

Съгласно чл. 14, ал. 7, изр. първо от ЗОС, свободни имоти или части от тях – публична общинска собственост, могат да се отдават под наем за срок до 10 години, след решение на общинския съвет, при условията и по реда на чл. 14, ал. 2 ЗОС – след провеждане на публичен търг или публично оповестен конкурс, освен ако в закон е предвидено предоставянето под наем да се извършва без провеждане на търг или конкурс или е определен друг ред. Именно такава специална правна норма, създаваща ред за отдаване под наем на имоти – общинска собственост, в отклонение от общото правило на чл. 14, ал. 2 ЗОС за провеждане на състезателна процедура, се явява чл. 103, ал. 3 ЗФВС. Считам, че заявление, рег. индекс 90-13-2 / 28.05.2020 г. попада в приложното поле на посочената специална законова норма, с оглед на специалното субективно качество на заявителя.

С оглед гореизложеното и на основание чл. 63, ал. 1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 14, ал. 2 и ал. 7 от Закона за общинската собственост, чл. 103, ал. 3 от Закона за физическото възпитание и спорта, и чл. 56, ал. 1, т. 2 и ал. 5 на същия член от Закона за устройство на територията, във връзка с чл. 1, т. 2, чл. 2, ал. 1, т. 13, ал. 2 на същия член, чл. 3 и чл. 5 от Наредба №2 на Общински съвет - Русе за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем, при спазване на правилата в областта на държавните помощи, за срок от пет години,на държавно предприятие „Български спортен тотализатор“,ЕИК 202766380,част от терен - публична общинска собственост, ПИ 63427.2.1639, за поставяне на преместваем обект - павилион за тото-пункт, с площ 14,85 кв. м, находящ се в гр. Русе, бул. „Цар Освободител“ №40, т. 358 от Общата схема за поставяне на преместваеми обекти по чл. 56 от ЗУТ на територията на гр. Русе, с месечна наемна цена – 85,00 лв. (осемдесет и пет лева) без включен ДДС.

Решението подлежи на оспорване чрез Общински съвет-Русе по реда на Административно процесуалния кодекс в 14 дневен срок от съобщаването.

**Приложения:** 1. Копие на заявление с регистрационен индекс 90-66-4 от 27.08.2024 г.;

2. Извадка от Обща схема на преместваемите обекти;

Предложил,

**ЗЛАТОМИРА СТЕФАНОВА**

*Зам. – кмет на Община Русе*

*За кмет на Община Русе*

*/Съгласно Заповед №РД-01-2641/02.09.2024 г./*

Съгласували,

**Кристиян Вълчев**

*Директор дирекция ОЕС*

**Елена Тодорова**

*Директор дирекция ПД*

**Иван Иванов**

*Началник отдел ТНО*

**Явор Маринов**

*Ст. юрисконсулт в отдел ПНО*

Изготвил:

**Петя Митева**

*Ст. експерт в отдел ТНО*