**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ЗЛАТОМИРА СТЕФАНОВА**

**ЗА КМЕТ НА ОБЩИНА РУСЕ**

**СЪГЛАСНО ЗАПОВЕД РД-01-2641/02.9.2024г.**

**Относно:** Решение за изменение на т 1. булет 2 от Решение №1131, прието с Протокол №43/13.12.2022 г. на Общински съвет – Русе, относно подпомагане на Сдруженията на собствениците на многофамилни жилищни сгради, на територията на Община Русе, за кандидатстване по процедура „Подкрепа за устойчиво енергийно обновяване на жилищния сграден фонд – етап I“ по Механизма за възстановяване и устойчивост

**УВАЖАЕМИ ОБЩИНСКИ СЪВЕТНИЦИ,**

В изпълнение на Решение №1131, прието с Протокол №43/13.12.2022 г. на Общински съвет-Русе (ОбС-Русе), Община Русе подпомогна финансово 26 сдружения на собствениците (СС) на многофамилни жилищни сгради, регистрирани по Закона за управление на етажната собственост (ЗУЕС) със заемообразни средства за изготвяне на *Обследване за енергийна ефективност и валиден сертификат за енергийни характеристики на сграда в експлоатация, изготвени по реда на чл. 48 от ЗЕЕ и Обследване за установяване на техническите характеристики, свързани с удовлетворяване на изискванията по чл. 169, ал. 1 и ал. 3 от ЗУТ и Технически паспорт в съответствие с изискванията, определени в глава трета на Наредба № 5 от 2006 г. за техническите паспорти на строежите*.

По процедурата са одобрени общо дванадесет блока, от които осем са получи общински целеви средства за енергийно и техническо обследване.

Според чл. 5, т. 3, подточка „б“ от сключените договори за целево финансиране, сдруженията на собствениците, които не са одобрени за финансиране, следва в срок до 12 месеца от приключване на оценяването на проектните предложения (08.01.2024 г.), да възстановят средствата на Община Русе.

Съгласно правилата на Механизма, разходите за обследванията са преки разходи, допустими за възстановяване с безвъзмездна финансова помощ (БФП).

През настоящия програмен период (2021-2027 г.), освен Механизма за възстановяване и устойчивост е потенциално възможно да бъдат обявени и други сходни европейски и/или национални програми за повишаване на енергийната ефективност на жилищните сгради.

С цел оползотворяване на възможностите на тези програми, от страна на сдруженията на собствениците, предлагаме срокът, в който сдружението следва да възстанови целево отпуснатите им средства на Община Русе, да бъде удължен до 31.12.2027 г.

Във връзка с гореизложеното и на основание чл. 63, ал. 1 от Правилника за организацията и дейността на ОбС – Русе, неговите комисии и взаимодействията му с общинска администрация, предлагам на Общински съвет – Русе да вземе следното:

**Р Е Ш Е Н И Е**

На основание чл. 21, ал. 2, във връзка с чл. 21, ал.1, т. 23 от ЗМСМА, Общински съвет-Русе изменя т.1, булет 2, изречение последно от Решение №1131, прието с Протокол №43/13.12.2022 г., както следва:

„В случай, че кандидатстващата сграда не бъде одобрена за финансиране по горепосочената Процедура, получените средства следва да бъдат върнати на Община Русе в срок до 31.12.2027 г.“

Настоящото решение е неразделна част от Решение №1131, прието с Протокол № 43/13.12.2022 г.

Вносител***,***

**ЗЛАТОМИРА СТЕФАНОВА**

*За Кмет на Община Русе*

*Съгласно заповед № РД-01-2641/02.9.2024г.*